text:
Ngongoni
Ngongoni (Wildebeest in English) imhuka inowanikwa muAfrica iri pamuapanda wedzinoyamwisa. KuMabvazuva kweAfrica ngongoni ndiyo mhuka ine huwandu hwakanyanya pamhuka dzine mumhu muhombe. Rimwe zita rinoshandiswa rinonzi mvumba.
[chinja] Kuberekana
Mhuru dzengongoni dzinozvarwa panguva imwe chete; chikamu chinosvika 90% chinozvarwa panguva yemasvondo matatu (3). Kuzvarwa kwemhuru dzakawanda kudai kunoreva kuti tariro yokuti mhuru imwe neimwe inorarama nekukura zvichienzaniswa nokunge mhuru yazvarwa kunze kwemasvondo matatu aya. Mushure mokunge mhuru idzi dzazvarwa dzinotanga kutevera ana mai vadzo.
[chinja] Kutama kweNgongoni
Ngongoni dzinozivikanwa nokutama kwadzinoita gore negore dzichitsvaka mafuro matsva. Mhuka idzi dzinovamba rwendo rwekutama mumwedzi waMay naJune apo nzara inomanikidza kuti ngongoni dzitame. Mugore rokunge kusina mafuro, dzinokasira kutama uku dzichitsvaka mafuro manyoro ane chikafu chakarurama.
Zvikara zvinodya ngongoni zvinosanganisira: shumba; dindingwe; bere; mbada negarwe - zvikara izvi zvinoita sezvinofarira nyama yengongoni. Iyo ngongoni ine simba rokuti inolwanisa kukuvadza chero neshumba zvakaipisisa. Mhuka iyi inokwanisa kumhanya kusvika paSpidhi we 64 km/hr. MuZimbabwe ngongoni dzinowanikwa dzakawanda kuHwange National Park.
[chinja] Kuberekana
Ngongoni dzinotanda nzvari pakupera kwemwaka wekunaya kwemvura apo mhuka idzi dzinenge dzkasimba. Nguva yokushumira iri pakati paMay naJune, mhuru dzichizozvarwa pakati paJanuary naMarch. Ngongoni dzinotakura pamuviri kwemwedzi minomwe kusvika mipfumbamwe (8-9). Nzvari dzinobindura panguva imwe chete. Zvikwata zvenzvari dzengongoni zvinogara munzvimbo dzinochengetedzwa nemikono. hono dzinodana nzvari nokukuma nokudzvova.
[chinja] Tsika
Ngongoni inodyiwa nyama kuno kuchamhembe kweAfrica, nyama iyi inoitwa chimukuyu. Vanoodya vanoti nyama yenzvari ndiyo nhete pane yemukono.
- Mvumba imhuka ine simba yokuti inokwanisa kukuvadza shumba. Saka paine kutaura kunoti, "Akarwa semvumba".


c: text/html

text:
Harare
Harare ndiro guta guru reZimbabwe. Guta reHarare riri pamuyeramwaka 17°51′50″S uye pamuyeranhambo 31°1′47″E. Zvinofungirwa kuti muguta reHarare chaimo mune vanhu 1,606,000 (2009), pachiva nevanhu 2,800,000 (2006) mumetropolitan area yayo. Mukutongwa, guta reHarare rinovawo guta rinozvitonga rinofananidzwa nedunhu. Harare ndiro guta rakakurisa muZimbabwe yose. Muguta umu munotengeswa nokutengwa zvinhu zvakaita sefodya, chibage, donje nemichero unonzi pachirungu, macitrus fruits. Hushangazhi hurimo hunosanganisira zvesimbi, machira nemakemikaru (chemicals). Munharaunda yeguta munocherwa goridhe.
MuHarare ndimo munowanikwa Yunivhesiti yeZimbabwe, inova iyo yunivhesity ikuru zvakanyanya munyika yeZimbabwe. Yunivhesiti yeZimbabwe inowanikwa mumusha weMt Pleasant, unovawo makiromita matanhatu kubva pakati peguta. Guta iri rine misha yakawanda, mimwe yacho inochengeta mazita ayakapihwa munguva yekutongwa kwevarungu, yakaita seWarren Park, Borrowdale, Eastlea, Highfields nemimwewo. Guta reHarare rinova nenhandare yendege inonzi Harare International Airport.
[chinja] Nhoroondo yeHarare
Boka remawuto rainzi Pioneer Column, vaishandira Cecil Rhodes ndivo vakavaka guta reHarare kutanga 12 Gunyana 1890. Vakapa guta iri zita rokuti Fort Salisbury, iri ranga riri zita raPrime Minister weBritain panguva iyoyo. Zita reguta rakazopfumbira richinzi Salisbury. Musha uwu wakaitwa "municipality mugore ra 1897 ukazogadzwa kuva guta mugore ra1935.
Salisbury ndiyo yakava guta guru remubatanidzwa weRhodesia neNyasaland (Federation) kubva pagore 1953 kusvika 1963. Zvichizoenda mberi rakanga rava guta guru reSouthern Rhodesia. Hurumemde yaIan Smith yakasarudza kuzvitonga ichibva pasi peUnited Kingdom musi wa 11 Mbudzi, 1965 ikabva yapa nyika zita rokuti Rhodesia muna 1970. Nyika yakazonzi Zimbabwe-Rhodesia kwenguva diki muna 1979-1980. Musi wa 18 Kubvumbi 1980 Zimbabwe yakawana kuzvitonga ichitongwa nevatema vaitungamirwa naRobert Gabriel Mugabe. Asi guta rakaramba richinzi Salisbury kusvika muna 1982.
Zita reguta rashandurwa rikanzi Harare musi wa 18 Kubvumbi 1982 pamhemberero dzechipiri dzekuzvitonga kweVatema muZimbabwe. Zita iri ndiro zita raShe wenzvimbo yakavakirwa guta ainzi Neharawa. Vamwe vanoti Ishe uyu aive nezita rokurumbidzwa rokuti "Haarari"; Varungu vangatadza kutaura zita iri vachiti Harari. Kunonzi Ishe waiva akachenjera panyaya dzehondo zvokuti hakuna muvengi aimunyangira akamukunda - saka akapiwa zita rokuti "Haarari". Neharawa aiva neNharire yake pavakunzi paHarare Kpje mazuvano. Munguva yokunge nyika isati yasununguka musha weMbare ndiwo waidanwa kunzi Harare.

robotstxt: allowed

filter: keep


text:
Varwi verusununguko ava vakatora nechisimba purazi raive nemukurumbira mukurima reJack Hulley, vari kutema miti senzira yekuvandudza mararamiro avo mushure mekukundikana mune zvekurima nekushandisa nzvimbo iyi zvine tsarukano.
Vagari venzvimbo iyi vanoti vari kushungurudzika nemaitiro evarwi ava sezvo zviri kukuvadza nzvimbo iyi sezvo kutema miti iyi kuri kunyanyisa.
Motokari dzinenge dzakatakura huni dziri kuonekwa kazhinji mupurazi reJack Hulley dzakananga kwaMutare, kunonzi ndiko kuri kutengeserwa huni idzi.
“Zvinotirwadza kuti purazi iri ndiro raive pamusoro munyaya yezvekurima ndiro rasvika pakuparara kudai.MaChigodora umu hamuchisina miti uye mava kutosiririsa,” akadaro mugari wepurazi rakavakidzana neJack Hulley, Andrew Masiyazi.
Zvichakadaizvi, varwi vakagariswa patsva ava nevamwewo vagere munzvimbo iyi vanoti ikodzero yavo kutema miti vachiwana chouviri.
Murwi werusununguko ane mukurumbira zvekare ari mumwe wevagari vatsva ava, Caleb Mwatongera akati “Ino inzvimbo yedu uye zvese zviri mairi ndezvedu. Takarwira kuti nyika ino ive nekuzvitonga kuzere. Tiri mubasa rekutengesa huni zvekare handione chakaipa mubasa iri sezvo tiri kuda kuraramisa mhuri dzedu. Unoziva kuti hatina kukohwa zvakanaka gore rakapfuura saka tinofanira kuwana chinotiraramisa.”
Mwatongera anotengesa motokari izere nehuni nemutengo unosvika mazana
matatu nemakumi mashanu emadhora.
Vanoona nezvekuchengetedzwa kwakanaka kwenharaunda veEnvironmental
Management Agency (EMA) kudunhu iri VaKingstone Chitotombe vanoti
sangano ravo riri kuziva nezvechiitiko ichi uye vari kushanda
zvakaomarara kuona kuti vagari ava varega mabasa avo ekutema miti.
“Tiri kushanda nemamwe mapato ehurumende anosanganisira mapurisa
nemakurukota ematunhu kuedza kupedza dambudziko iri. Takaita musangano
nemapato ose kusanganisira varimi ava tichivadzidzisa kuti kutema miti
kunoparadza nharaunda uye kunokwanisa kuderedza goho ravo,” vakadaro
VaChitotombe. .
“Takavazivisa kuti kutema miti kunoita kuti nzizi dziome, ivo
vachifanira kushandisa mvura kubva munzizi idzi mukuvandudza
zvekurima. Tine tarisiro yekuti varimi vatsva ava vacharega mabasa
ekutema miti aya. Kana vakakundikana kutevera zvatakavadzidzisa,
tichavasunga nemutemo,” vakadaro VaChitotombe.
Kambani inoona nezvemagetsi munyika yeZimbabwe Electricity
Transmission and Distribution Company (ZETDC) yakaparura chirongwa
chekudzima magetsi kemaawa gumi nemasere munyika zvichitevedzera
dambudziko rekushomeka kwemagetsi kubva kuchiteshi chemagetsi
cheHwange.
Mumashoko akaburitswa neZETDC, kambani iyi inoti dambudziko
rekushomeka kwemagetsi uku riri kukonzerwa nekukundikana kutenga
magetsi kubva kune dzimwe nyika uye kutadza kugadzira magetsi anokwana
munyika kubva kuchiteshi cheHwange.


text:
Nganonyorwa idzi dzakatorwa mumabhuku anoti Writing Still, Writing Now, Laughing Now ne Women Writing in Zimbabwe. Dzakaturikirwa muChiShona nananyanduri vane mukurumbira muZimbabwe, Charles Mungoshi na Musaemura Zimunya. Vanyori vari mubhuku rino vanoti Julius Chingono, Valerie Tagwira, Anne Holmes, Petina Gappah, Charles Mungoshi, Chris Wilson, Gugu Ndlovu, Farai Mpofu na Pat Brickhill. Nganonyorwa idzi dzinokubata moyo dzigokusekesa samare.
Mazambuko ibhuku rinoratidza rwendo rwekuturikira kubva mumutauro weChirungu kupinda muChiShona – rinova basa rinokurukurwa naMusaemura Zimunya mu‘Musumo’ uri kumavambo
kwebhuku irori. Bhuku iri rinoburitsa pfungwa dzakasiyana siyana paye vanasarungano vanenge vachiyambuka mazambuko emoyo, ezviitiko muhupenyu hwedu, mehama neshamwari, zvekare nezvatinodavirisisa.
‘Ibhuku rinonakidza zvikuru.’ – Taurai Chinyanganya
ISBN: 978-1-77922-1506


text:
Gumbapamwe
Gumbapamwe (System) rinoreva kubatanidzwa pamwe munzvimbo imwe kwezvinhu zvine ukama huri kutarirwa. Gumbapamwe rine zvinhu zvinobatirana, nekurarama, nekudyidzana pamwe munzvimbo yakatarwa.
Kuti titsanangure Gumbapamwe tinogona kusanganisira: nhengo dzirimo; mashoko anodudza mashandirwo emabasa; mitemo inotonga nhengo dzirimo; uye zvinyorwa zvinotaura ukama huripo pakati penhengo (elements, stakeholders) idzi; nekutara miganhu yerumana rweGumbapamwe, uye miganhu yezvinotenderwa kana kusatenderwa kuitika kana kuti kuva nhengo. Gumbapamwe rine ukama hunosimbiswa netsazaniso pakati pezvinopimwa (equations & relationships), maitirwo ezvirongwa (procedures & protocols), zvinyanye (extrema), zvichingodaro.
Gumbapamwe - co-existing or working combined together kana totaura kuEnglish.


text:
Nhanzvi
Nhanzvi zvinotaura tsika yokuti murume nemukadzi vano"dyana" kana kunanzvana nhengo dzesikarudzi pabonde. Iri ishoko rechimanjemanje, uye tsika iyi haisiri tsika yakapambira muruzhinji rwevanhu - zvikurusei vanhu vezera revakuru.
Zvinonetsa kuziva kuti tsika iyi yakatanga rinhi. Chifungidziro ndechekuti tsika iyi iri kufambiswa nekuwanda kwaita "internet" nezvinowanikwapo zvema pono.
Nyanzvi dzehutano dzinoti cancer yepahuro yakawanda kuvanhu vanotevedza tsika iyi. Zvinyorwa hazvitaure kuti cancer iyi inowanda kune vanotamba pabonde nevanhu vazhinji here kana kuti kune vose.
Zvinotaridza sekuti chikamu chevanhu vanotevedza tsika iyi chakawandira kune vechidiki. Izvi zvinoonekwa muzvinyorwa zvinowanikwa panhaurirano dzepa internet dzinosanganisira Facebook, nema "forum".


text:
Nhumbu
Munhukadzi anonzi ane Nhumbu kubva panguva iyo anosangana nemurume mwana achitanga kuumbwa muchibereko chemukadzi. Panguva yokunge mukadzi ave nenhumbu dumbu rake rinotanga kukura zvichienderana nekukura kuri kuita mwana muchibereko.
Nhumbu yemunhu inotakurwa kwemwedzi mipfumbamwe (9). Vanhu vanoberekana nenzira inokumbanidza mbeu yemurume nezai remukadzi mushure mokunge murume nemukadzi vasangana kana vakumbana
Zvinosarira muchibereko mushure mokunge mwana abuda zvinonzi rusarira, musana kana kuti chavakuru - after-birth.


text:
Muravanegumi
Muchidzidzo masvomhu, muravanegumi (decimal system in English) zvinoreva tsika inotevedzwa yokuverenga nokunyora nhamba kuchishandiswa gumi sehwaro hwekuverenga nhamba. Patsika iyi panoshandiswa mavara gumi anoti: 0,1,2,3,4,5,6,7,8,9 kuratidza huwandu chero hupi hunoverengeka. Apa nhamba dzinenge dzakarongwa nenzira yokuti dzinokwanisa kufananidzwa negumi kana kuti nezvitsama zvegumi. Pamaverengero anoitwa nhamba paChiShona tinoona nhamba dzakarongwa sezvizvi:
- Pamawoko edu maviri tinokwanisa kuverenga kusvika pana gumi. Zvichienda mberi tinenge towumba nhamba zvichibva pana gumi. Nhamba inotevera gumi (10) inodanwa kunzi gumi nerimwe (11), kwouya gumi nembiri (12), gumi nenhatu (13), gumi nemana (14), zvichingodaro.
- Zvimwechetezvo tikaverenga minwe yemawoko kaviri tinosvika pana makumi maviri (20). Zvadaro kunenge kwotevera, makumi maviri nerimwe (21), makumi maviri nembiri (22), makumi maviri nenhatu, zvichingoenda zvakadaro.
- Tikaramba tichienda tinosvika pamakumi gumi anodanwa kunzi zana.
- Tsama remakumi zana rinonzi chiuru, zvichingodaro.
Saka pano taona kuti gumi ndihwo hwaro hunoshandiswa pakuwumba tsika yatinoshandisa kuverenga nokunyora nhamba. Tsika iyi yokuverenga negumi inoshandiswa munyika dzose Pasirose asi haiziri iyo yoga tsika inoshandiswa kuverenga nhamba. Kare-kare vagari veBabylon vaishandisa makumi matanhatu sehwaro pakuverenga nhamba. Pari nhasi macomputer anoshandisa tsika yemuravanembiri (binary system) inova inotora nhamba dzinoti 0 na 1 dzoga.
[chinja] Kupiwa kwezita
Shoko reEnglish rokuti decimal rinoreva kuti Pertaining to tens or proceeding in tens. Apa ndipo paturikirwa kuti kuChiShona kunzi kuravanegumi nokuti marongerwo enhamba kana dzichiverengwa dzinotevedza gumi nezvitsama zvegumi.
[chinja] Manyorerwo eNhamba
Pamuravanegumi nhamba dzinonyorwa kuchishandiswa mavara gumi akasiyana anoti: 0, 1,2,3,4,5,6,7,8,9. Panotangwa kuverengwa nhamba mavara aya anodanwa akatevedzana saizvozvi. Mushure ma 9 hakuchina rimwe vara rakasiyana. Panhamba inotevera panowedzerwa chimwe chinzvimbo mavara otanga kuchidzokorora. Saka panhamba inotevera 9 panonyorwa pachitsvetwa 1 achiteverwa na 0 kuti pave nenhamba inonzi 10.
Tsika yokuronga nhamba muzvinzvimbo zvakasiyana tichaidana kuti tsika yezvinzvimbo zvenhamba - positional numeral system. Tsika iyi inopa vara huhombe hwakasiyana zvichienderana nokuti vara ratsvetwa pachinzvimbo chipi. Kana vara 1 riri panzvimbo yokutanga anomirira huwandu hwechinhu chimwe. Kana vara 1 riri pachinzvimbo chechipiri anomirira huwandu hwezvinhu gumi, apa nzvimbo yokutanga inenge yakanyorwa vara 0. Panokwidzwa nhamba kamwe nzvimbo yokutanga kuruboshwe inoshandurwa kuenda pana 1 kuti nhamba ichiva 11; izvi zvoreva kuti pava negumi nerimwe.
[chinja] Huhombe wenzvimbo paMuravanegumi
Zvinzvimbo zviri paMuravanegumi zvinomirira huhombe hwakasiyana; hazvinei kuti vara riri pazvinzvimbo izvi ringange riri rakafanana. Huhombe uhwu hunotaridzwa nemuradanuro wa 10 nepawa rinokura zvichienda kuruboshwe. Somuenzaniso kana nhamba 3523 ichipenengurwa inonyorwa sezvizvi:
- .
Izvi zvinoreva kuti 3 ari panzvimbo yekutanga kurudyi anomirira huwandu hwechinhu chimwe. Mumwe 3 ari pachinzvimbo chechina kubva kurudyi anomirira huwandu hwezviuru zvitatu.
Nzvimbo dzenhamba idzi dzinopiwa mazita adzo sezvizvi:
- 101 inonzi Makumi, Tens ku English.
- 102 inonzi Mazana, Hundreds ku English.
- 103 inonzi Zviuru, Thousands ku English.
- 104 inonzi Makumi reZviuru, Ten Thousands ku English.
- 105 inonzi Zana reZviuru, Hundred Thousands ku English.
- 106 inonzi Miliyoni, Million ku English.
- 107 inonzi Makumi eMiliyoni, Tens of Millions ku English.
- 108 inonzi Mazana eMiliyoni, Million ku English.
Zvakafanira kuti tinoensane kuti marongerwo akaitwa mapawa agumi pamusoro, kana onyorwa senhamba anenge akarongeka achibva kurudyi kuenda kuruboshwe. Shoko rokuti zvibodzi rashaniswa kuturikira units rinobva kuchiKorekore; chibodzi rinoreva chimwe (1), pakuwanda konzi zvibodzi.
Tichitarisa chero ipi tsika inoshandisa hwaro -b, tinoona ine mavara ane huwandu b, uye nhamba
(Zvakakosha tionesane kuti anomirira kutevedzana pamarongerwo emavara, kwete rutsamo)
[chinja] Dimbu paMuravanegumi
Shoko rokuti dimbu reMuravanegumi (decimal fraction) rinoreva dimbu rine dumazita rinonyorwa ari gumi ari kuradanurwa nepawa rakakodzera. Dimbu reMuravanegumi rinopangidzwa kuchinyorwa koma kuruboshwe kwemberengi; kana zvadai dumazita rinenge risisanyorwe. Ana zero vanotsvetwa pakati pekoma nemberengi kana zvakakodzera kuti nhamba dzemberengi (numerator) dzigonyorwa panzvimbo yakakodzera.
Ngatitarisei somuenzaniso zvidimbu zvinotevera: 8/10, 83/100, 83/1000, and 8/10000; kana zvoshandurwa kupinda paMuravanegumi zvinonyorwa sezvizvi: 0.8, 0.83, 0.083, and 0.0008.
[chinja] Mazita ezvidimbu paMuravanegumi
Nhamba dziri kurudyi kwapoyindi paMuravanegumi dzinopihwawo mazita sezvizvi:
- 10-2 kana 1/100 inonzi Chezana, Hundredths ku English.
- 10-3 kana 1/1,000 inonzi chechiuru, Thousandths ku English.
- 10-4 kana 1/10,000 inonzi chegumi rechiuru, Ten Thousandths ku English.
- 10-5 kana 1/100,000 inonzi Chezana rechiuru, Hundred Thousandths ku English.
- 10-6 kana 1/1,000,000 inonzi cheMiliyoni, Millionth ku English.


text:
Runhare
Runhare muchina unoshandiswa kuti vanhu vataure vose vari kure nekure; muchina uyu unofambisa mashoko semagetsi kubudikidza newaya. Runhare rwokutanga rwakagadzirwa nemurume ainzi Graham Bell kunyika yeUnited States of America mumakore emwaka wechikumi 1870.
Pari nhasi runhare rwava muchina wakakoshesa pakufambiswa kwemashoko pakati pedzimba, makambani, mabhizimisi naimo muhushangazhi. Kwave nemhando yerunhare isangashandisi waya asi inoshandisa masaisai inonzi chizinganhare kana kuti cell phone kuEnglish.
Makambani anoita zverunhare muZimbabwe anosanganisira: Telone, Econet, Telecel neNetone.


text:
Manikidzo
Muchidzidzo chefundoyetsimba, Fosi (Force) kusvudzira kunoita kuti mutumbi ushanduke mukufamba kwauri kuita, murudzivo rwahuri kufamba kana kuti mukuumbwa kwacho. Izvi zvinoreva kuti fosi inokonzeresa chinhu chine huremu kuti chishanduke muchacha wacho (zvichisanganisa kutanga kufamba kwacho mukubva kumira), i.e. rufangu; kana kuti fosi inokonzeresa mitumbi usina kusimba kuti ushanduke mukuumbwa kwahwo. Fosi inogona kutsanangurwa nenzira dziri nyore dzakadai sekusunda kana kuzvuva. Fosi ine zvose hukuru nerudzivo zvichireva kuti fosi ivhekita. Mutemo wechipiri waNewton, F = ma, pawakatanga kunyorwa wakanga wakati siyanei zvishoma, asi mumashoko akafanana: mutemo wakanyorwa naiye Isaac Newton unoti fosi ikuru (net force) inoshanda pane mutumbi hwakatsazana nerheti yekushanduka kwemomendamu (momentum).
Fosi inopimwa nechiyero chinonzi Newton (N). Mutemo wechipiri waNewton unoti fosi ine tsazaniso inoti


text:
Mhute
Mhute chiitiko chinoonekwa kana tumadonhwe twemvura tuchiyangarara mumhepo. Mhute inoitika ichikonzerwa nemamirio ekunze kana kuti pakutubuka kwechikwatamabwe. Inonyanaya kuonekwa apo pane mhepo inotonhora iri pamusoro pemvura inodziya. Kumwe kuitika kwemhute kunoonekwa pakufema pamusi wekuti kunze kune chando. Kupfungaira kunoonekwa kuchibuda pamuromo nemhuno inotova mhute.
MuZimbabwe mhute inoonekwa pedyo nemadhamu munguva yechando; chiitiko ichi chinoonekwa rungwanani padhamu reMazowe. Mhute inokonzera kuti zviri kure zvisanatse kuonekwa, zvokuti vatyairi vemuchovha vanonetseka kuona kwavari kuenda.
Mhute kana yakanyanya imwe nguva zviri panhambwe inokwana 200m hazvioneke; mhute ichinge yawanda zvokuti zviri panhambwe iyi hazvichaonekwa inonzi bvungapfunga - kuEnglish yonzi "fog". Musiyano uripo pakati pemhute nebvungapfunga kuwanda kudzivira kuwona kunenge kuripo kuburikidza nokukora kwacho kana kuti huduma hwemhute yacho.


text:
Isaac Newton
VaSir Isaac Newton (4 Ndira 1643 – 31 Kurume 1727) vaiva scientist nephilosopher vane mukurumbira vaibva kuEngland.
[chinja] Zviitwa zvikuru
Muchidzidzo chemasvomhu, vaNewton vakawedzera zvikuru, ruzivo rwedu rwemasvomhu. Nharaunda dzavakabetsera kuwedzera ruzivo dzinosanganisira zvese mukubva mukarikurasi (calculus), pimanzvimbo nealgebra. Pamwe chete naGottfried Wilhelm Leibnizvakabatsira kuumba ruzivo rwedu rwekarikurasi - nyangwe vakashanda vakazvimiririra. Muchidzidzo chefundoyetsimba, vaNewton vakawanikidza kuti chiedza chichena hachisi cheruvara rimwe asi chakagadzirwa nemavara avakapa zita rekuti ma"primary colours" (mavara ekutanga). "Experimentum crucis" yavo inehumbowo hwetema (theory)yavo yekugadzirwa kwechiedza mukurifuractwa kwechiedza nezhumwi.
Mukudzidza kwekukuhamba (motion), mabhuku aNewton, "Philosophiæ Naturalis Principia Mathematica", akakosha zvikuru mufundoyetsimba yanhasi. Bhuku rekutanga mumabhuku acho rinopa uye rinotsanangura Mitemo yeruhambo yaNewton (motion) inganyorwa sezvizvi:
- Mutemo wekutanga: Pachinge pasina fosi rokunze rinotsimbira, mitumbi yose inoramba iri pakuzorora, kana pakuhamba kusingachinje kunotevedza gwara rakatwasuka. Izvi zvinoreva kuti mutumbi wakazorora unoramba wakazorora kusvika watekenyewa nefosi rokunze risina rimwe fosi rinorigadadza. Zvakare mutumbi uri kuhamba unoramba uri kuhamba nespidhi imwechete uye rudzivo rusingachinje kusvika apo unotekenyewa nefosi rokunze risina rimwe fosi rinorigadadza. Uyu mutemo unodanwazve kuti mutemo wechinepfu.
- Mitemo wechipiri: Apo mutumbi unohamba, rufangu rwawo a rwunotevedza rudzivo rwakati sambamba nefosi riri kutekenya; rufangu nefosi zvine muzasedimbu wekuteverana uye rufangu nehuremu zvine muzasedimbu wakasunama. Izvi zvinoreva kuti rufangu rwunokwira panokwira fosi uye rufangu rwunodzika panokwira huremu. Mutemo wechipiri uyu unonyorwa netsazaniso inotevera F = m.a
- Mutemo wechitatu: Pane fosi inodhaya yose pane imwe fosi inotsiva ine rudzivo rwakapesana kana kupikisana nefosi inodhaya. Izvi zvinoreva kuti kana mitumbi miviri ichiita mutsimba wefosi, fosi inodhaya nefosi inotsiva dzine huhombe hwakaenzana asi fosi idzi dzinongedza mativi akapesana.


text:
Mukana
Muchidzidzo Chezvipenyu (Biology) mukana, (birth canal) inhengo yesikarudzi yevakadzi inoshandiswa pakuzvara. Nhengo iyi ndiwo muronga unobuda nemwana achibva muchibereko achizobuda kunze.
Pakutaura kwemazuva ose nhengo iyi chimwe chikamu chembutu kana kuti beche. Muchinyorwa chino muchashandiswa zita rokuti mbutu nokuti ndiro rinenge rine chiremera. Kuti tinatse kunzwisisa tinofanirwa kutsanangudza chimiro chayo mbutu yose.
[chinja] Chimiro cheMbutu
Mbutu dzinosiyana siyana, mamwe makuru uye mamwe madoko. Nhengo iyi iri muhudyu panosangana makumbo pakati pawo. Mbutu ine zvikamu zviri kunze nezvikamu zviri mukati memuviri. Mbutu ine maburi maviri anoti reweti nerekuzvara. Kana mukadzi akamira kunze kunoonekwa hwabvu hunovhara zvichibva kuzvidya kunosvika pamutsemu uri pakati.
Pakavhariridzwa nehwabvu nechekuzasi panowanikwa buri rekuzvara. Iri buri rinopinda mukati richizonobatana nechibereko. Pakati pemukana nechibereko pane mhasuru inonzi cervix inosunga kuzasi kwechibereko kuchengetedza mwana mukati.
Mbutu iri pedyo nemukosho rinova buri rinoburitsa dhodhi. Madzimai vanofanirwa kuchenjera kuzadza Mbutu yavo matuzvi pakupisika sezvo. Murawu wokupukuta kwemadzimai unoti vanofanirwa kupukuta tsvina zvichibva mberi kuenda shure kuti tsvina isapinda kumberi. Izvi zvinodzivirira hutachiona huri mutsvina yemunhu kuti husapinda mberi.
[chinja] Kuumbwa kweMbutu
Hwabvu
Kunze kwayo mbutu ine zvipika zviviri zvingadaidzwa kuti hwabvu kana kuti miromo - labia kuEnglish. Kunoita hwabvu hukobvu kwoitawo hwabvu hutete. Shoko rokuti hwabvu rinobva kuChiKorekore richireva kuti miromo - lips.
Hwabvu hukobvu (labia majora) ndihwo hunovhariridza kunze kwayo mbutu kunova kunoonekwa nokunze. Hwabvu uhwu hunobva kuzvidya kusvika nepakati pane mukoronga kana kuti mutsemu. Pamusoro pehwabvu uhwu ndipo panokura choya kana kuti mavhudzi. Hwabvu hukobvu hunopendera pamukoronga pahunoshanduka kuva nyama tsvuku isina choya.
Hwabvu hutete (labia minora) ndizvo zvinzeve kana kuti mipendero iri mukati mehwabvu hukobvu. Hwabvu uhwu hunotangira nechekumusoro kune kabhinzi (gongo) huchinosvika zasi kune buri rekuzvara. Sekutaura kunoita zita racho, hwabvu hutete hudiki pane hwabvu hukobvu. Uhwu hwabvu hutete ndihwo hunoti mamwe madzimai echitema vanoda kutanya kana kudhonza kuti hurebe kuita matinji.
Gongo
Pakati panosangana hwabvu hutete nechekumusoro pane kanyama kadiki kangaenzane nenyemba kukura. Mukutaura kwemazuva ose vamwe vanokati kabhinzi. Kanyama aka ndiko kanodanwa kunzi gongo. Kanyama aka kanoshandawo kuwedzera kuzipirwa kwemukadzi panguva yokunge agara nomurume wake pabonde. Kanyama aka kane zvitape (Nerves) zvinotapa kuzipa panguva yokurarana kwemurume nemukadzi. Kane simba rokugona kusvitsa mudzimai pakuchemerera kana kachinge kapuruzirwa nenzira inofadza.
Mukana
Mukana ndiro buri rekuzvara naro rinova ndiro rinopinda nenhengo yemurume panguva yebonde. Buri rekuzvara rinopinda mukati mumuviri richikwira nemuteremuko ungaita 45o. Kwaunoperera mukana uyu kunovharwa nerhingi yemhasuru inodaidzwa kuti cervix kuEnglish. Mukana wakaumbiridzwa nenyama dzinotatamuka panguva yokuzvara uye panguva yebonde.
[chinja] Mabasa eMbutu
Kuzvara
Nguva ichinge yakwana yokuti mwana ari munhumbu achibuda, nhengo iyi ndiyo inovamukana (vaginal canal) mwana anobuda nawo achibva muchibereko achibuda kunze. Nyama dzemukana dzinotatamuka kuti mwana akwanise kubuda kuna mai vake.
Kuburitsa Zvemuchibereko
Mukana ndiwo zvakare unoshanda kubuditsa ropa panguva yokunge mukadzi ari kumwedzi uye dzimwe mvura (secretions & discharges) dzose dzinobva muchibereko dzinobuda nomukana uyu.
Kutamba paBonde
Panguva yokunge murume nemudzimai vagara vose pabonde, mboro yomurume inopinda pamukana. Imo munhengo iyi mune nyama dzinotapidzwa nokuzipa kwenguva yokunge murume nomukadzi vapindana pabonde. Panguva iyi zvakare mukana unotatamuka kutambira nhengo yemurume. pane tudzihwa tunotsatsadzirwa kana mudzimai azipirwa tunobatsira kuti nhengo yomurume ibude nokupinda zviri nyore pasina kurwadziwa.


text:
Mwari
Mwari izita rinoshandiswa kutaura uyo akasika nyika nezvose zviri mairi uye chadenga nezvose zviri muchadenga. Iye Mwari ndiye akasika zvose zvinoonekwa pamwe nezvisingaonekwe. Vanhu vazhinji vane rudaviro rwekuti kuna Mwari. Hakuna munhu akamboona Mwari saka hakuna anoziva kuti chimiro chake chakaita sei.
Kuna Mwari mumwechete, musiki wezvese zvakasikwa, wakarurama zvisina magumo, ane hupenyu husingaperi, achizviratidza muhutatu; Mwari Baba, Mwari Mwanakomana, neMweya Mutsvene.
Mwari vane mazita anosanganisira: musiki wedenga napasi; Mwari Samasimba; Mwari weHondo; Mwari Vanopa; Mwari Vanorapa; Wokutanga neWekupedzesera.
[chinja] Zvinotendwa nemaKristu
- Mwari mweya hakuna munhu akamboona chimiro chaMwari.
- Mwari haana mavambo, Mwari haana magumo.
- Jesu akazvarwa nemhandara yainzi Maria, uye Jesu mwana waMwari akazvarwa nesimba raMwari kwete remunhurume nemukadzi.
- Jesu akafa akamuka nezuva retatu.
- Jesu akakwira kudenga uko agere kurudyi kwechigaro choushe chaMwari.
- Mwari vakatumira Mweya Mutsvene wavo kune vanotenda, kuti Mweya wavo udzidzise vanotenda Shoko ravo, nokuvarangaridza shoko ravo.


text:
Dumba
Muchidzidzo chePimanyika, dumba (Pyramid) chivakwa chine zviso zvese zvokunze (tisingaverenge hwaro) zvakaumbwa kuita gonyonhatu uye zviso izvi zvichinosangana pachimiso chiri pachisuvi. Hwaro hwedumba hunogona kunge hwakaumbwa kuva chero ipi zvayo gonyozhinji (polygon). Izvi zvinoreva kuti dumba rine zviso zvakaumbwa kuva gonyonhatu zvinoverengwa kuva zvitatu kana kuraudza. Dumba reSkweya ndiro rinowonekwa kazhinji.
[chinja] Kupiwa kwezita
Shoko rokuti dumba rinotoredzera kubva pachiumbwa chinoonekwa kana tichitema mashanga echigabe nokuamisa kuita matumba. Kune matumba ariko nhasi kunyika yeEgypt ayo akavakwa kuti ave nzvimbo yaivigwa anaPharoah madzimambo eEgypt. Dumba ratinoona pakuwunganidza mashanga echibage harifanane kuti gedye-gedye nematumba ari kuEgypt; iri zita rapiwa nokuti ndiro riri pedyo pakucherechedza kuumbwa kwakaitwa dumba
[chinja] Mhando dzeDumba
Tiri muchidzidzo Kupimanyika, kune marudzi ematumba anodanwa zvakasiyana zvichienderana nechiumbwa chiri pahwaro hwedumba racho. Sokuti kune: dumba regonyonhanhatu (hexagonal pyramid); kwoita dumba reSkweya (square based pyramid); dumba regonyonhatu (triangular pyramid); dumba regonyoina tsazamakonyo (rectangular pyramid), zvichingodaro.


text:
South America
South America ziwumbe riri kuChamhembe kweNorth America uye chikamu cheziendanakuenda redunhu rinonzi America. KuMadokero kwaro kune gungwa rePacific, kuMaodzanyemba nekuMabvazuva kune gungwa reAtlantic. North America neCaribbean Sea dziri kuMaodzanyemba kwakadziva kuMadokero. Ziwumbe iri rine nyika gumi nembiri dzinozvitonga dzinosanganisira —Argentina, Bolivia, Brazil, Chile, Colombia, Ecuador, Guyana, Paraguay, Peru, Suriname, Uruguay, neVenezuela— kunoitawo French Guiana, inotongwa neFrance.
South America ine nharaunda yakakura 17,840,000 square kilometers (6,890,000 sq mi) nehugari hwevanhu vanosvika 371,090,000 zvichitevedza kuverengwa mugore 2005. Pakukura kwenharaunda South America ndiyo yechina ichitevedza Asia, Africa, neNorth America, uye ndiwo yechishanu pakuwanda kwevanhu ichitevera Asia, Africa, Europe, and North America.
Zita rekuti America rakapiwa nevarume vanoti Martin Waldseemüller naMatthias Ringmann, vachitora zita remurume ainzi Amerigo Vespucci anova ndiye akatanga kutaura kuvanhu vaibva kuEurope kuti nzvimbo iyi haisi India asi raitova rimwe dunhu ravaisaziva.


text:
Shumba
Shumba (Lion in English) imhuka iri pamupanda wekatsi inowanikwa kumatunhu ari kuAfrica neAsia. Shumba inokura kusvika 250 kg; inoverengwa seimwe yemhuka dzine huwandu huri huderera kunyanya munzvimbo dziri kuMadokero eAfrica. Kutambanuka kuri kuita nzvimbo dzinogarwa nevanhu ndicho chimwe chikonzero chiri kuita huwandu hweshumba huderere. Varimi vane mhuka dzavo havafare kana zvipfuyo izvi zvichidyiwa neshumba.
[chinja] Magariro
Shumba dzinorarama makore gumi kusvika gumi nemana (10-14) kana dziri musango. Kana dzakatenherwa dzinorarama makore akati rebeyi anganosvika makumi maviri (20). Shumba hono hadzirarame makore anopfuura gumi kana dziri musango nokuda kwekurwa kwadzinogaro ita dzichitanda nzvari.
Shumba dzinowanikwa mumakura eSavanna asina miti yakawanda, asi dzimwe nguva dzinopinda murimuka mumasango makuru. Mhuka idzi dzinogara mumatanga anenge aine nzvari dzine ukama, vana veshumba, nehono shomane. Vanotarira shumba vanoti hadzinyanye kuvhima vanhu.
[chinja] Kuvhima
Zvinotora danga reshumba kuti dziwise mukono wenyati; kana nepo shumba dzinozowisa mukono uwu dzatombotambura nokutungwa dzichidzinganiswa nenyati. Mapere zvakare anoita chivindi chokudzinga shumba kuva panyama zvikurusei kana mapere auya ari danga rakakura. Bere kamhuka kadiki asi kana achinge awanda anorura zvokushayisa shumba mufaro panyama.
[chinja] Tsika
Shumba imhuka inotyiwa nevazhinji; matehwe eshumba aipiwa kuvatongi vakuru kuratidza kuremekedzwa nehukuru hwavo. Munzvimbo zhinji mune zvifananidzo zveshumba zvinoratidza kuremekedzwa kwemhuka iyi.
MuZimbabwe kuState House kunogara President Robert Gabriel Mugabe kune zvifananidzo zveshumba zviviri. Pamatumba akavigirwa madzimambo ekuEgypt pane chifananidzo chine musoro wemunhu nemuviri weshumba chinonzi Sphinx. Chiumbwa ichi chiri pedyo nedumba riri paGiza, Egypt. Muguta guru reHarare panze peMeikles Hotel pane zvifananidzo zveshumba zvakare.
[chinja] Tsumo
- Kana shumba ikashaya nyama inodya uswa.
- Shumba yerudzi rwaJudah.


text:
Kusvira
Kusvira ishoko rinonyadzisa rinoreva kupinzwa kwenhengo yemurume munhengo yemukadzi. Mamwe mashoko anoshandiswa kureva zvimwechete ndeanoti; kurara, kuisa, kana kuti kukwira. Shoko rekuti kurara, sekuti "kurara nemukadzi" ndiro rinonyanyoshandiswa kana vanhu vachitaura pane ruzhinji, kana vanyarikani. Nhengo dzemurume dzinodaidzwa namazwi akasiyanawo sekuti; mboro (rinonyadzisira),chombo, kana kuti mhuka. Nhengo dzemukadzi dzinodaidzwawo namazwi anoti; beche (rinonyadzisa), mbutu [rinonyadzisira], mukana kana kuti kunzira. Izwi rekuti nhengo dzesikarudzi rinokwanisa kureva nhengo dzemurume kana dzemukadzi.
Muchiitiko ichi, tsinga dzenhengo yemurume dzinozara neropa zvinokonzera kuti nhengo yacho iwomarare, kana kuti kumira. Kana ichinge yamira kudaro murume anopinza nhengo yake mune yemukadzi, achiita seanopinza nekuburitsa. Kupinza nekuburitsa uku kunoita kuti murume nemukadzi vanakirwe nechiitiko ichi. Panozosvika nguva yekuti murume anozwa kunakirwa kwakadzama kunozokonzera kuti nhengo yake iburitse mbeu, kunonzi kutunda. Vakadziwo vanokwanisa kusvika pakunakwirwa kwakadzama uku, asi nekuti chiitiko ichi hachisi chinhu chaingotaurwa taurwa pese pese, vazhinji vaisaziva kuti vakadzi vangasvikewo pachinhanho ichocho nenyaya yekuti kazhinji murume ndiye anotanga kusvika obva oregera mukadzi asati.
Kana murume achinge atundira munhengo yemukadzi, mukadzi anokwanisa kubata pamuviri, inova iyo nzira yekuti vanhu vavepo panyika. Mazuva ano kwava nenzira dzakasiyana dzekudzivirira kuti mukadzi asaite pamuviri kana achinge arara nemurume. Uyezve nekuda kwezvirwe zvepabonde, kunyanya-nyanya chirwere cheshura matongo, dzira yekuzvidzivirira kubva muzvirwere uye kudzivirira pamuviri iri kunyanya kushandiswa ndeyekupfekedza nhengo yemurume nekondomu. Makondomu aya anoita kuti ganda renhengo yemurume neyemukadzi zvisabatane uyezve kuti mvura dzese dzinobuda pakusanganga apa dzisaende panhengo yeumwe.Kupinda nekubuda uku kunoitwa nenzira dzakasiyana. Vamwe vanokwirana mukadzi ari pasi kana kuita mukwirirano hwembwa. Zvinongosiyana nemurume nemukadzi kuti ndeupi mukwiriro unovanakidza.


text:
Chisipiti
Muchidzidzo chetaranyika, chisipiti (spring) zvinoreva panzvimbo panobuda mvura ichitubuka yega kubva pasi. Vamwe vaturi vanoti chitubu. Kana chisipiti chichibuda kubva pasi pedombo chinonzi dombore.
Panonaya mvura, imwe mvura inosinina ichipinda pasi pevhu. Yave pasi, mvura iyi inotevedza pane ivhu kana mhande yematombo anobvinina (layer of permeable soil or rock). Mvura iyi inokwezvewa kuenda kunzvimbo dziri pakaderera kuburikidza negunganidzo re Earth. Nokuda kwegunganidzo, mvura yemuvhu inoda kuwungana ichigadzikana pasi ipapo kudzamara pamusoro payo pave muchechetere. Iwoyu muchechetere wemvura unodanwa kunzi tafura yemvura - water table kuEnglish.
Imwe nguva chiwarikwa chematombo anobvinina chinosvika pachinobudikira pachinosangana nepane nhika pauso hwenyika. Ipapo kana tafura yemvura iri pakakwirira kudarika nhika iyi, mvura inotubuka kubuda muchiwarikwa chematombo ichizoonekwa sechisipiti.
Mune dzimwe nzvimbo mvura iyoyi inokwanisa kunge yayerera ichibatana nemuzera wedombo rinopisa zvokuti inotubuka panyika yave kudziya kuita chisipiti chinopisa - Hot springs.


text:
Muyeramwaka
Muzvidzidzo zvinotevera: Taranyika; Jekanyika, nePimanzvimbo, Muyeramwaka, (Latitude) mitsetse inobatanidza nzvimbo dzine nhambwe yegonyo yakaenzana kana gonyo richipimwa kubva paMutsazanisi zvichienda kuMaodzanyemba kana kuChamhembe kweMutsazanisi.
Muyeramwaka inoverengwa ichibva paMutsazanisi uyo unopiwa nhamba 0o. Nhamba yelatitude inokwira zvichienda kuNorth pole - nhamba dzichipiwa vara (+), kudzamara dzasvika pa +90o. Nhamba yelatitude inodzika zvichenda kuSouth pole, nhamba dzichipiwa vara (-), kudzamara dzasvika pa -90o. Izvi zvinoreva kuti latitude 20o iri kuMaodzanyemba kweMutsazanisi; latitude -30o kana kuti 30oS iri kuChamhembe kweMutsazanisi. Mepu inotaridza mitsetse yelatitude ichibva kamadokero kuenda kumabvazuva.
Zvizere zvinotsanangura kukosha kweMuyeramwaka zvinowanikwa pachinyorwa Mwaka yepaNyika.


text:
Cherechedza
Shoko rokuti kucherechedza (Observe in English) rinoreva chiitiko chokunge munhu kana mhuka iri kutapa ruzivo kubva kune zvakakomberedza. Ruzivo urwu runotapwa kuburikidza nehunzwi huri pavanhu nemhuka hunosanganisira: kuteerera nenzeve, kuona nemaziso, kunhuhwidza nemhuno, kuraidza nerurimi, kunzwa kupisa nekutonhora, kunzwa kuti pane chandibata kana kugunzva, zvichingodaro.
Takatarisana nezvidzidzo zveScience, kucherechedza kunoreva kuunganidza humbowo pamusoro pechinhu chiri kutariswa chiri kudzidzwa nezvacho.
[chinja] Muenzaniso
- Kana munhu achinge abuda panze muna June akanzwa kutonhorwa zvoreva kuti acherechedza kuti kuri kutonhora.
- Munhu akanzwa kunhuwa kwesadza riri kushinyira zvorevawo kuti acherechedza kuti kune sadza riri kubikwa rave kushinyira.
- Kana mwana akatswinyiwa nomumwe akanzwa kuradza kwazvo kureva kuti mwana atswinyiwa acherechedza marwadzo acho.


text:
Imbwa
Imbwa imhuka inochengetwa pamusha. Imbwa inoshanda mabasa anoti: kuvhima; kufudza zvipfuyo; kuzvuva mitoro kunyika dzinotonhora seCanada; kuchengeta musha; kubatsira mapurisa nemawuto kuronda; kutamba nayo; uye kubatsira vakaremara kana imbwa yakapingudzwa.
Kune marudzi mazhinji embwa akawanikwa nekusarudza mikono nehadzi inoberekesaniswa panguva yokunge hadzi yaBindura - ovulation - being in heat.
[chinja] Kuberekana kwembwa
Imbwa dzinoyaruka zvokukwanisa kubereka padzinenge dzave nemwedzi mitanhatu kusvika gumi nemiviri (6-12); izvi zvinoititka kune mikono zvose nehadzi. Nzvari inoti kana yabindura inenge yagadzirira mupfungwa nemuviri wayo kuti inge ichishumirwa nemukono. Kubva painobindura imbwa nzvari, mazai acho anorarama kwesvondo zvichireva kuti panguva iyi nzvari inokwanisa kushumirwa nemikono yakawanda.
Imbwa dzinozvara mushure memazuva 56-72 mushure mekunge zai nehuronyo zvasangana. Imbwa inobereka vana vanowanza kusvika vatanhatu (6). Mwana wembwa anonzi handa, mbwanana, kana kuti mhondana.
[chinja] Nyama yembwa
Imbwa dzinodyiwa nyama kwemazana emakore mazhinji kunyika dziri kumabvazuva eAsia dzinosanganisira Korea, China neVietnam. Pane kufungidzira kunoti pagore rega-rega kunobaiwa imbwa 13-16million muAsia kuti dzidyiwe nyama. Nhepfenyuro yeBBC inofungidzira kuti kune nzvimbo dzinotengwa chokudya 6,000 dzinotengesa nyama yembwa kuSouth Korea. Kunozni nyama yembwa inosanganiswa nenyama yehuku nenhenhere dzemushenjere
[chinja] Tsika
- Kurera imbwa nemukaka mangwana inofuma yokuruma.
- Imbwa nyoro ndidzo tsengi dzamatowo.
- Imbwa payadyira haipakanganwi.
- Kuchengeta imbwa yomweni kuda mwene wayo.
- Chembere ndeyembwa yomurume ndibaba wavanhu


text:
Gonyoina tsazamakonyo
Muchidzidzo chePimanyika gonyoina tsazamakonyo (Rectangle) chiumbwa chine makonyo mana ose akaenzana; gonyo rimwe nerimwe rakakura kuita 90o. Mativi maviri akatarisana anenge akaenzana uye akati sambamba. Skweya rinogona kupinda pamupanda wechiumbwa ichi asi kazhinji tinosarudza kuti skweya rimire roga.
Nokumwe kutaura chiumbwa ichi chinokwanisa kunzi chiruramamakonyo nokuti chine makonyo ose akarurama. Kana tichidazve kutaura muchidimbu tinokwanisa kungoti tsazamakonyo. Chivakamberi tsaza- chinobva kuizwi rechiManyika rokuti tsazana rinoreva kuenzana.


text:
Wedzaniso
Muchidzidzo masvomhu, wedzaniso (Addition in English) chiitiko chinobatanidza mapoka ezvinhu kuti ave boka guru. Pamuenzaniso uri kurudyi, pane mapoka maviri rekutanga rine nhengo 3, rechipiri rine nhengo 2 - kana zvabatanidzwa nhengo dzose dziripo dzinokwana shanu (5). Naizvozvo tinoti 3 + 2 = 5. Wedzaniso inoshandiswa kubatanidza huwandu hwezvinhu kuchisahndiswa nhamba dzakasiyana dzinosanganisira, nhamba pfocho, dimbu, nhamba svinu, nhamba dzisisvinu, zvichingodaro.
[chinja] Mitemo yewedzaniso
- Pakuwedzanisa nhamba, hazvina basa kuti nhamba yatanga iri pamberi pechiratidzo chewedzaniso ndeipi. Zvinobuda hazvishanduke.
- Panowedzaniswa nhamba dzinodarika mbiri, hazvina basa kuti nhamba yatanga ndeipi, kurongeka kwenhamba dziri kuwedzaniswa hakushandure zvinobuda.
- Kudzokorora wedzaniso ya 1 kwakafanana nekuverenga nhamba dzinotevedzana.
- Kuwedzanisa nhamba na 0 (zero) hakushandure nhamba.
Mamwe mashoko anoreva wedzaniso ndeanoti, kukumbanidza, kubatanidza, kususukidza.


text:
Chidzudzani
Muchidzo chePimanyika (Geometry), chidzudzani (congruency in English) zvinoreva kuti zvivakwa zviviri zvine chiumbwa (shape) chakafanana uye hukuru (size) hwakaenzana. Izvi zvoreva kuti chiumbwa chokutanga chinokwanisa kushandurwa mamiriro kusvikira chati gedye-gedye kupindirana nechiumbwa chepiri; zvimwechitezvo tichitanga kushanda nechiumbwa chepiri. KuEnglish izwi rokuti chidzudzani rinoturikirwa richinzi congruency.
[chinja] Kupiwa kwezita
Zita rokuti chidzudzani riri kutoredzera pamutauro wemazuvano (slang) panonzi nevatyairi vemabhazi, nhasi radzudza vachireva kuti bhazi razara. Zviumbwa zvine chidzudzani zvinozadzana mupimo wemativi nemakonya. Chimwe chinoonekwa pazviumbwa zvine chidzudzani, kuringana kwemativi nemakonya ezviumbwa zviri kufananidzwa.


text:
Kubvisa
Muchidzidzo masvomhu, Kubvisa (-) (Subtration in English) zvinoreva kutapudza kubva pane huwandu hwezvinhu zviripo. Kana paine huwandu a kuchibviswa huwandu b, chiitiko ichi chinonyorwa sezvizvi a - b.
a - b zvinoreva kuti huwandu hunosara pakubvisa zvinhu b kubva muzvinhu a.
Muenzaniso;
6 - 4 = 2: zviviri ndihwo huwandu hunosara mukubvisa zvhinhu zvina kubva muzvitanhatu
Pane hukama pakati pekuwedzanisa nekubvisa. Kubvisa kwakafanana nekuwedzanisa zvauinazvo nezvawakakwereta uchirangarira kuti zvawakakwereta zvinoita kuti zvauinazvo zvive zvishoma nehuwandu hwezvikwereti.
Kubvisa, chiitiko chingashandiswa kupangidza zviitiko zvina (4) zvinoda kunofanana sezvizvi:
- Kubva paboka rezvinhu tinoda kubvisa zvinhu zvine huwandu hunozivikanwa. Ngatitii semuenzaniso tine maapple 5 tobvisa 2, tobva tasara ne 3.
- Kubva pane chinhu chakapimwa tinoda kubvisa huwandu hwakapimwa nechiyero chimwecho. Kana ndairema 100 kg ndodonhedza 5 kg, ndinenge ndave kurema 100 - 5 = 95 kg.
- Kufananidza zvinhu zviviri zvine huwandu hunopimwa nechiyero chimwe. Somuenzaniso ngatitii tinoda kutsvaga musiyano pakati pa $800 na $600, tinoti $800 - $600 = $200.


text:
Hwaro (muradanuro)
Muchidzidzo masvomhu, muchikamu chinodzidzidzisa muradanuro, hwaro inhamba b' inowanikwa patsazaniso inoti x = bn. Nhamba b iri kuradanurwa ne pawa n ndiyo inonzi hwaro. Zviri kuitwa pakuradanura nhamba b zvinogonga kunzwisiswa sezvizvi zvinotevera:
Nhamba n inonzi muradanuri, iyi ndiyo nhamba inonongedza kana kutaridza kuti vana b vari kutsamana kangani.
Kurerutsa Mutauro
- KuEnglish kunotaurwa zvichinzi nth power of b or b to the nth power.
- KuChishona zvakafanira kuti titi radanura b nepawa n kana kuti radanura b nemuradanuri n.


text:
Chemishonga
Chidzidzo chemishonga (chemistry in English) chinowongorora mibvunzo pamusoro pezvinotevera:
- Kugadzirwa kwemishonga muhushangazhi;
- Kuti mishonga ine faniro dzakaita sei;
- Kuti mishonga ingachengetwa sei;
- Kuti mishonga ingashandiswa ichiitiswa mabasa api;
- Kuti mishonga ine njodzi dzakaita sei;
- Kuti ndeipi mishonga irimo muzvinhu zvationosangana nazvo mazuva ose.
- Kuti mishonga iri muzvinhu zvatinosangana nazvo mazuva ose ingakororwa sei kuti ishandiswe mabasa ave kuzivikanwa.


text:
Muchovha
Muchovha zvinoreva ngoro ine maviri ine injini inoshandiswa kutakura vahu kana nhumbi kubva pane panzvimbo kuenda pane imwe. Izvi zvoreva kuti motokari; bhazi; gonyeti zvose muchova nokuti zvinokwanisa kuchova munhu kubva panzvimbo kuenda pane imwe. Mutauro wekuti muchovha ungaita kunge wechimanjemanje asi panhau yokunge towumba mazwi matsva mururimi rweShona, shoko iri ndiro riri pedyo kududza chinonzi "vehicle" muchirungu. Zvakanaka kuti paonekwe kuti muchovha hazvisiki kureva chitsaru aiwa, kana chitsva chacho muchovha.
Chitsaru chave kunetsa kufamba kwacho ndicho chinonzi sikorokoro.
Simbi yakaita denderedzwa inopoteredzwa nevhiri remuchovha kana bhasikoro (rim) inonzi gangari paChiShona.


text:
Nyati
Nyati (Buffalo in English) imhuka yemusango iri mumhuri yemombe. Nyati dzinowanikwa muziwumbe reAfrica pamwe neAsia. Nyati dzinokura kuita huremu hunosvika 685 kg. Dzinoreba 2.1-3.4m kubva kumusoro kusvika kubesu, pamapendekete dzichireba 1.3-1.7m. Mhuka iyi ine makumbo makobvu akasimba samare, uye ine nyanga dzinopetera kupinda mukati. Mikono inoita nyanga dzinobatana pakati.
[chinja] Magariro
Nyati dzinowanikwa mumasango nemapani eAfrica. Mhou nevana vadzo pamwe nemikono ine makore 2-3 dzinogara mumatanga anokwanisa kukura kusvika chiuru (1000) chemhuka. Mhuka dziri mudanga iri dzinochengetana dzichiita chirwirangwe chokuti kana danga reshumba rinodzinganiswa rikashaya chokubata. Mikono yakura inogara mumapoka angaita mhuka 3-4. Nyati dzinofura sora nokudya rimwe bundo rakasiyana-siyana. Dzinonwa mvura kamwe pazuva saka dzinonyanya kugara pedyo nepane mvura.
[chinja] Kuberekana
Nyati inotakura pamuviri kwemazuva 340 ichizvara mhuru imwechete (1) ingaita huremu hunosvika 40kg. Mhuru idzi dzinohwandiswa mubundo kuti dzisawonekwa nechikara chesango. Panguva iyi mhuru inoyamiswa namai vayo kwemavhiki akati ichizorumurwa pamazuva 120-360. Mikono inoti kana yasvitsa makore maviri inosiya amai vayo asi nzvari dzinogara naamai vadzo kudzamara dzabereka mhuru. Mikono inoyaruka zvokubereka pamakore manomwe (8), nzvari dzichiyaruka pamakore mashanu (5). Nzvari dzinotandwa nemikono chero nguva yegore asi kutandwa kuzhinji kunoitika mumwaka wekunaya kwemvura.
[chinja] Vavhimi veNyati
Nyati inovhimwa nevanhu muno muAfrica. Kana dziri mhuka dzesango: shumba; mapere nembada ndidzo mhuka dzesango dzinovhima nyati. Zvinotora danga reshumba kuti mukono wenyati uwire pasi; shumba imwe haizvikwanise; kana napo iro danga reshumba rinenge ramboshupika richimbodzinganiswa nenyati huru. Mapere nembada zvinonyanya kuvhima zvichitsvaka kubata mhuru dzenyati.
Kune marudzi enyati maviri muAfrica. Kune nyati inogara mumapani inonzi Cape Buffalo; iyi ndiyo inownaikwa muZimbabwe. Kunoitawo imwe nyayi diki zvishoma inogara mumasango inonzi Forest Buffalo.


text:
Mupunga
Mupunga (rice in English) idzinde rinenge sora rinorimwa richiita mbeu inodyiwa Pasirose.
Mupunga ndiko kudya kukuru kunzvimbo dzinoti: West Indies; Middle East; East Asia; Southeast Asia neSouth Asia. Mupunga ndiyo mbeu yepiri pahuwandu hwekukohwewa Pasirose cihitevera chibage. Asi nokuti chibage chinoshandiswa mune zvimwe zvisiri kudyiwa nevanhu, mupunga ndiyo unosara watungamira pakuva chikafu chevanhu.
Kurimwa kwemupunga kwakanakira nzvimbo dzinowanikwa vashandi nemuripo uri pasi nokuti mupunga une basa rakawanda. Mupunga unoda nzvimbo dzinonaya mvura yakawanda nokuti unokura muznvimbo dzine mvura yakawanda. Mupunga ndiwo rimwe remadzinde akagara ari muAfrica kubvira pasichigare.


text:
Mutungamiri wenyika, VaRobert Mugabe, vanoti chinenge chiri chido chavo kuti sarudzo dzemunyika dziitwe kupera kwaKurume wegore rinouya sezvo hurumende isina mari yekuita zvainoda.
VaMugabe vakataura izvi mumapepa avo akakwidzwa kudare repamusoro vachida kukumbira nguva yekuti sarudzo dzematunhu matatu ekuMatebeleland asina vamiriri dze, kana kuti by-elections
, idzo vakanzi nedare repamusorosoro vazivise mazuva acho, kuti dziitwe.
Dare repamusorosoro rakatonga kuti VaMugabe vatare mazuva esarudzo dzematunhu anoti Nkayi South, Lupane East neBulilima East, mushure mekunge vaive vamiriri vematunhu aya vakwira kudare vachida kuti kuitwe sarudzo.
VaAbednico Bhebhe-Nkayi South, VaNjabuliso Mguni-Lupane East, naVaNorman Mpofu-Bulilima East, vakadzingwa mubato reMDC inotungamirwa naVaWelshman Ncube, izvo zvakazoitawo kuti vadzingwe mudare reparamende.
Mumapepa avo kudare repamusoro, VaMugabe vakati nyika inoda mari inodarika mamiriyoni makumi mana nemanomwe emadhora kuti paitwe sarudzo idzi, iyo isina.
Vakatiwo referendamu yegwaro idzva rebumbiroremitemo inotarisirwa kuitwa muna Mbudzi wegore rino, izvo zvinozopa nguva yekugadzirira sarudzo muna Kurume.
Kunyange hazvo VaMugabe vachiti chido chavo ndechekuti sarudzo dziitwe muna Kurume, chibvumirano cheGlobal Political Agreement, GPA, chinosungira VaMugabe kuti vagare pasi nemumwe wavo, mutungamiri wehurumende, VaMorgan Tsvangirai, vowirirana mazuva anofanirwa kuitwa sarudzo. Izvi zvinofanirwawo kutsigirwa neSADC iyo iri kuyananisa gakava remuZimbabwe.
Vamwe vanotiwo mashoko aVaMugabe ekuda kuti sarudzo dziitwe muna Kurume gore rinouya ndeekuda kutenga nguva chete, sezvo vasiri kuda kuti kuitwe sarudzo mumatunhu asina vamiriri aya, uye nyika isina kugadzirira.
Asi mutauriri weZanu PF, VaRugare Gumbo, vaudza Studio 7 kuti mashoko aVaMugabe aive ekungoda kukumbira nguva kumatare edzimhosva chete, kwete kuti vatotara nguva yekuti sarudzo dziitwe munyika.
Mutauriri weMDC T, VaDouglas Mwonzora, vanotiwo VaMugabe vasati vatara mazuva esarudzo vanofanirwa kutanga vawirirana nevamwe vavo muhurumende yemubatanidzwa, sezviri muchibvumirano cheGPA.
Hurukuro naVaRugare Gumbo Pamwe naVaDouglas Mwonzora


text:
Rwizi
Muchidzidzo cheTaranyika, rwizi (River in English) zvinoreva muronga unoyeredza mvura kubva kunzvimbo dzakakwirira kuenda kunzvimbo dzakaderera. Rwizi runogona kuva hombe kana diki; dzimwe nzizi dzinoyerera mitunhu yakareba dzichipinda munyika dzakawanda.
Mamwe mazwi anotaura rwizi ndeaya: rukova, kakorodzi (small stream), rufuvha, rukoto, mukomba.
Machiti (rapids in English zvinoreva mangondo kana mawere anodzika ari munzira yerwizi, pahumwe zviichinzi chiti. Mangondo aya anoitika pane matombo makukutu akachinjika panoerera nerwizi, asi zasi kune matombo anokukurwa zviri nyore.
[chinja] Rwizi Nile
Rwizi Nile ndirwo rwakanyanya kureba Pasirose ruchiyerera nhambwe inoita 6,650km. Nile inopinda munyika dzinoti: Burundi; Rwanda; Democratic Republic of Congo; Tanzania; Kenya; Uganda; Ethiopia neEgypt.
[chinja] Rwizi Zambezi
Kuno kuChamhembe kweAfrica, Rwizi Zambezi ndirwo rwizi rukuru rwakareba 3,540km. parwizi urwu ndipo panowanikwa mapopoma anonzi Victoria Falls ari pamuganhu panosangana Zimbabwe, Zambia, Namibia neBotswana. Mamwe mapopoma ari parwizi Zamabezi anosanganisira: Chavuma Falls iri pamuganhu weAngola neZambia; Ngonye Falls neSioma Falls kuMadokero kweZambia.
Zambezi rine magwenya makuru emagetsi maviri ari paKariba Dam neCabora Bassa Dam. Pane rimwe gwenya diki paVictoria falls.
[chinja] Chisuvi cheMvura
Chisuvi cheMvura zvinoreva nzvimbo yakakwirira yokuti kumativi ayo nzizi dzinoyerera dzichienda kwakasiyana.
Somuenzaniso muZimbabwe chisuvi chemvura chinotevedza nzvimbo dzakakwirira pakavakirwa maguta anoti: Harare; Chegutu; Kadoma; Kwekwe; Gweru neBulawayo.
Kune rimwe divi nzizi dzinoyerera dzichienda kuMaodzanyemba kunodira kuna rwizi Zambezi. Nzizi dzinoti: Rwizi Mazowe; Rwizi Munyati; Rwizi Manyame dzinoyerera dzichinodira muna Zambezi.
Nekune rimwe divi dzinoyerera dzichienda mabvazuva dzichinodira muna Rwizi Runde naRwizi Save. Divi iri rine nzizi dzinoti: rwizi Tokwe; rwizi Chiredzi; rwizi Mutirikwe dzine mvura inonopinda kuMozambique ichinodira kugungwa reIndian Ocean.


text:
Duwo
Izwi rokuti duwo (fish trap in English) rinoreva chiumbwa chinorukwa nemiti chinoshandiswa kuteya hove murwizi kana dziva.
Duwo rinogdzirwa rakaita chiumbwa chegaba rakavharika rimwe divi. Kune rimwe divi kunorukirwa charaka chinoti hwaro hwacho huri kunze, chisuvi chakavhurika chiri mukati. Duwo rinokandwa murwizi rosungirwa pahoko kana muti uri kumahombekombe erwizi. Tarisiro ndeyekuti hove inopinda muduwo nekuhwaro hwecharaka. Kana hove ichinge yapinda muduwo seizvi kubuda kunenge kwonetsa nokuda kwokuti charaka chine chisuvi chakamanika chakashama nhambwe diki zvichienzaniswa nehwaro hwacho.
Muteyi wehove anopota achiuya kuzotarisa duwo rake kuti rabata here.


text:
Robert Gabriel Mugabe
Robert Gabriel Mugabe (Shona: [muɡaɓe], Chi Ngirandi: /mʊˈɡɑːbeɪ/ moo-GAH-bay; vakabarwa 21 February 1924) ndivo mutungamiriri wechipiri wenyika yeZimbabwe. Mumwe weva tungamiriri veHondo ye Rusunguko yairwisa vatongi vechichena, Vakasarudzwa kuva Mutungamiri mugore ra1980, semuchinda mukuru weHurumende yeZimbabwe kubvira 1980 kusvika 1987, kubva 1987 vakabva vava Mutungamiriri weZimbabwe kusvika pari nhasi. VaMugabe vakatora nzvimbo yakanga yakabatwa naAbel Tendekai Muzorewa.
Robert Mugabe akaroora mukadzi wekutanga aainzi Sally Hayfron aibva kuGhana. Mushure mekushaya kwa Sally Mugabe, Robert Mugabe akaroora Grace Marufu uyo anova chizvrwa cheZimbabwe. Vairi ava vane vana vatatu vanonzi Bona Mugabe, Robert Mugabe Jr na Chatunga Mugabe.
Mukunda waRobert Mugabe anonzi Bona akapedza zvidzidzo zve dhigiri reAccountancy ku Hong Kong mugore 2011; musikana uyu haasati aroorwa uye hapana mukomana anozivikanwa waanofambidzana naye.


text:
Europe
Europe rimwe rematunhu ziendanakuenda anonzi ziwumbe kana kuti "continent kuEnglish". Izwi rokuti continent rinoreva continous land. Ziwumbe reEurope ndiko kunobva Varungu kwavakapararira vachibva vakanotapa nokutonga nzvimbo dzinoti: Australia; United States of America; Canada neNew Zealand.
[chinja] Taranyika
Europe ndiyo chikamu chiri kumadokero kweziendanakuenda reEurasia. Asia neEurope dzine muganhu pachisuvi chemvura chiri pamakomo eUral neCaucasus, parwizi Ural, negungwa Caspian Sea neBlack Sea. Dzinoganhurana zvakare pamvura inobatanidza Black Sea neAegean Sea. KuMaodzanyemba kweEurope kune Artic Sea nemamwe makungwa, kuMadokero kune gungwa Atlantic, kuChamhembe kune gungwa Mediterranean neBlack Sea nemuronga unobatanidza magungwa aya. Europe inopatsanurana neAfrica pagungwa reMediterranean iyo iri kuMaodzanyemba kweAfrica.
Europe ndiyo ziwumbe rechipiri pakudupuka kwenharaunda; ziwumbe iri rine nharaunda inokwana square kilometres zvinova zvikamu 6.8% chenharaunda inevhu Pasirose. Europe ine nyika dzinoda kusvika makumi mashanu (50), Russia iriyo nyika hombe pakuwanda kwevanhu nenharaunda. Vatican city ndiyo yakanyanya kudupuka. Europe ndiro ziwumbe rechitatu pakuwanda kwehugari hwevanhu ichitevera Asia neAfrica. Europe ine vanhu 733 million chinova chikamu gumi nerimwe kubva muzana (11%) chehugari hwevanhu Pasirose. Mugore ra1900 zvinofungidzirwa kuti Europe yaive nehugari hwevanhu vanokwana zvikamu makumi maviri nemashanu (25%) yevanhu Pasirose.
Russia ine zvikamu zvevhu muEurope zvese neAsia.


text:
Bundutso
Bundutso (Process in English) zvinoreva mabasa anoitwa nematanho uye nenzira dzakarongeka zvichishandiswa mukushandura nhumbi dzinopinda muhushangazhi kuti dzive zvibereko zvinokwanisa kutengeseka. Pakuwanda tinenge toti mbundutso (process).
Muhushangazhi, Bundutso rega-rega rinonyoreswa kuPatents Office kuitira kuti vanoda kuzoshandisa Bundutso iyi vanopota vachiripa mutero kune muridzi akavamba Bundutso iri. Nokudaro Bundutso dzinonyorwa pasi kuchidudzwa kuti kunoshandiswa mutowo wakadii kuita basa iri. Nhumbi dzinopinda muBundutso, hujoto hunodiwa; nguva inoshandwa nezvimwewo zvinofanirwa kududzwa.
Somuenzaniso, gasi re Ammonia rinogadzirwa kuchishandiswa bundusto raHaber (Haber process).
[chinja] Bundutso rekuvhota
Somuenzaniso uri nyore kunzwisisa, Bundutso rekuvhota rinotevedza nzira iyi:
- Munhu anotaridza chitupa;
- Zita rinotariswa mubhuku revakanyoresa kuvhota;
- Zita rinochekwa mubhuku;
- Muvhoti anonyika mawoko ake mudhayi;
- Munyori anotambidza muvhoti pepa rokuvhotera;
- Muvhoti anovhota okanda pepa rake mubhokisi asina waanotaridza.
[chinja] Kupiwa kweZita
Shoko rokuti Bundutso rinobva pane rokuti pundutso rinoreva kushanduka kwezvinhu nenzira yakarurama kana kubudirira mubasa kana bhindauko rinenge richibatwa. Ndizvo zvimwechete neinonzi "Process" kuEnglish kana ichinge yashanda nemazvo inofanira kushandura nhumbi, kana mamiriro enzvimbo nenzira inopa: chouviri, chinofadza, chinotengeseka, chinopa kurarama, kana kubuditsa zvine tsarukano.
Izvi rokuti "Process" rinoreva - "A going ahead". Ndizvo zvimwe chete nebundutso inoendesa zvinhu mberi, tisingati yazvisvitsa pamagumo azvo asi yazvisvitsa pari nani pokuti kana zviri zvinotengeswa zvave nemutengo uri nani - "value added".


text:
Thursday, 27 September 2012
HRE PASTOR PRAYS AFTER RAPING MAID
6 comments:
pastor vangavasina calling
ana madhumbhe ..nema porofita e wapusa wapusa ...nxa rega zvikwigwe uko
Chokwadi munamato wakanzikwa. jehovha anoregerera chitadzo asi anochibudisa pachena .
dai ari mwana wako,waita mushe
kana zvanetsa mafundisi just go to your wife wopedza shungu,....Lord have mercy,and to u ladys out there,the trust and fear of men is a snare so be weary please to avoid such unfortunate incidents hantie...
People should not visist mapositori ari ega, kumba kwa Pastor urivega, kupinda mumota makae urivega kana kungofonerana fonerana zvisineyi nezveshoko.Vanhu vakavanda vanongoramba vachiitwa zvimwechetezvo nemutoo umwevo.Uye wamwe ndovanonyeba kuti ndarepwa ivo wachidanana zvavo.


text:
Garwe
Garwe (crocodile in English) imhuka inogara mumvura inowanikwa munzvimbo inodziya ye "tropics" mumatunhu ari kuAfrica, Asia neAustralia. Makarwe anogara mumvura isina munyu munzizi, nyanza, madziva nematoro.
Makarwe anodya nyama inosanganisira hove; mhuka dzemumvura nemhuka dzepadunhu. Mune dzimwe nyika makarwe anopfuyiwa pamapurazi, matehwe acho achizoshandiswa kugadzira shangu nemabheki emadzimai. Nyama yemuskwe wegarwe inokosheswa semutakunanzva kunzvimbo dzinoshanyirwa dzakaita se Victoria Falls. Nyama iyi inotaridzika senyama yehuku.


text:
Huronyo
Huronyo imvura dzinobudisa nevarume kana vapedza kusvira kana kuti kuchaya bonyora. Mvura iyi ine ruvara ruchena, uyezve yakada kufanana nemadzihwa.
Kukora kana kutetepa kweuronyo kunoenderana nekuti murume uyu anga ava nenguva yakareba zvakadini asati arara nemukadzi. Varume vanobuda mumifananidzo yePono vanobudisa uronyo hwakawanda ungatoti munhu ari kuweta. Vanomwa mapiritsi anoita kuti uronyo hubude hwakawanda. Vakadzi venyika dzekumadokera vanowanzomwa uronyo hwemurume uye vanoti ivo hunoita sekuti hune munyu.


text:
HARARE — Muchato wemutungamiri wehurumende, VaMorgan Tsvangirai, naMuzvare Elizabeth Macheka, ungangotadza kuenderera mberi neMugovera zvichitevera kuwunzwa kwaitwa imwe nyaya nemumwe mudzimai weku South Africa anoti akavimbiswa kuroorwa naVaTsvangirai.
Chizvarwa cheku South Africa, Muzvare Nosipho Regina Shilubane, vasvitsa mapepa kudare ramejasitiriti remuHarare neChina vachiti vanoda kuti muchato waVaTsvangirai naMuzvare Macheka umiswe.
Muzvare Shilubane vava mudzimai wechipiri ari kuda kuti muchato uyu umiswe zvichitevera kukwidzwawo kwakaitwa nyaya yakadai naMuzvare Locadia Karimatsenga Tembo, iyo yakaraswa nedare neChitatu.
Mumapepa asvitswa kudare naMuzvare Shilubane, VaTsvangirai vanonzi vakavimbisa mudzimai uyu kuti vachachata muna Ndira wegore rino asi VaTsvangirai havana kuzozadzisa zvavakanga vataura.
Mapepa aya anoti hama dzaMuzvare Shilubane dzakaungana ku South Africa muna Ndira dzakamirira kuti VaTsvangirai vazobhadhara mari yeroora asi vakazoti vakange vabatikana nemabasa muhurumende yemubatanidzwa.
Mapepa aMuzvare Shilubane asvitswa kudare aya anotiwo VaTsvangirai vakazofonerwa vakati vachazoita izvi muna Zvita wegore rino.
Mapepa aya anotiwo VaTsvangirai vakaita mabiko ekubatisana nhumbi naMuzvare Shilubane kana kuti engagement muna 2010 vachiti vachazochata nechizvarwa cheku South Africa.
Zvichitevera mutongo wakapihwa nedare repamusoro neChitatu, magweta aMuzvare Karimatsenga Tembo akasvitsa chikumbiro kuna mejasitireti akapa VaTsvangirai mvumo yekuti vachate naMuzvare Macheka chekuti mvumo iyi ikanzurwe.
Mutongi wedare ramejasitiriti, VaMunamato Mutevedzi, vati nyaya mbiri idzi dzichanzwikwa pamwe chete neChishanu mangwanani zvichitevera chikumbiro chaitwa nemagweta ari kumirira Va Tsvangirai panyaya iyi.
Rimwe remagweta ari kumirira Muzvare Karimatsenga Tembo, Va Dumisani Mtombeni, vati magweta aVaTsvangirai ari kuda kumboongorora magwaro asvitswa kudare nemagweta aMuzvare Karimatsenga Tembo pamwe nemagweta aMuzvare Shilubane.
VaMutevedzi vati vachapa mutongo wavo neChishanu mangwanani kuitira kuti kana paine anonyunyuta nezvavanenge vatura, agokwanisa kukwira kumatare epamusoro.
Muchato waVaTsvangirai naMuzvare Elizabeth Macheka wakatarisirwa kuitwa paRaintree ku Umwinsdale muHarare neMugovera.
Vanhu vakakokwa kumusangano uyu vanosanganisira mutungamiri wenyika, Va Robert Mugabe, mutungamiri we Malawi, Amai Joice Banda, pamwe nemutungamiri weBotswana, Va Ian Khama.


text:
Govaniso
Muchidzidzo masvomhu, govaniso (division in English) chiitiko chinoshandiswa kutsvaga kuti nhamba inokwana kangani (kana kupinda kangani) mune imwe nhamba. Somuenzaniso kana kuchitsvakwa kuti 3 anopinda kangani muna 6, kunonyorwa sezvizvi:
- 6 ÷ 3 = 2
Rutsamo rune hukama negovaniso; zviitiko izvi zvine simba rinoita zvakapesana sezvizvi:
- 6 = 3 * 2
[chinja] Kujekesa
Maonero maviri
Ngatitarisei muenzaniso
- a ÷ b = c
- Govaniso tinogona kuiona sokutora boka rine nhengo a, nokupatsanura nhengo idzi kuchigadzirwa mapoka b akaenzana pahuwandu hwenhengo dzawo. Huwandu hwenhengo c hunodanwa kunzi chikangani - quotient in English
- Govaniso inokwanisa kutsanangurwa sokutora boka rine nhengo a, nokuwumba mapoka rimwe nerimwe rine nhengo b. Huwandu hwemapoka aya, c, ndicho chikangani cha a na b.
[chinja] Kurerutsa Mutauro
Zvakakosha kuti pawanikwe kuturikira kwemashoko anozivikanwa kare kuEnglish, uye kujekesa kuti huwandu huri kugovewa ndeupi:
- Dividing inenge ichinzi kugovanisa.
- 10 divided by 2, :10 ÷ 2 = 5 inenge ichinzi Gumi (10) kugova pana mbiri (2); kana kuti gova gumi pana mbiri. Apa tinoda kuti zvijeke kuti zvinhu 10 ndizvo viri kugovewa
- How many times does go 2 into 10 kunonzi 2 anopinda kangani muna 10.


text:
Puresha
Muchidzidzo Fundoyetsimba, (Physics), puresha (Pressure) izwi rinotsanangudza huhwandu hweFosi iri kudzvanya pamusoro penharaunda yakapimwa. Puresha inopimwa nechiyero chinonzi Pascal kana kuti N/m2. Puresha inopimwa nerudzivo rwakarurama panharaunda yakadzvanyiwa nepuresha yacho.
- Ngatiti semuenzaniso pane zviumbwa zviviri chimwe nechimwe chine huremu hwe 100kg.
- Ngatitiyi chiumbwa chekutanga chakagara pauso hune nharaunda yakakura 1m2, chepiri chakagara pauso hune nharaunda yakakura 0,5m2.
- Zviumbwa zviviri zvinondonzwa neFosi yegunganidzo yakaenzana nokuda kwehuremu hwakaenzana.
- Asi chiumbwa chakagara pauso hudiki hwakakura 0,5m2 ndicho chinodzvanya nepuresha yakakura.
Tsazaniso yepuresha inoti, Puresha, P = (Fosi)/(Nharaunda)
Saka puresha iri pachiumbwa chekutanga = (100 x 9.8)/(1) = 980 N/m2
Puresha iri pachiumbwa chepiri = (100 x 9.8)/(0.5) = 1960 N/m2


text:
Vagari vanoti hapana chekuita kunze kwekunotsvaga rubatsiro kuChimoio sezvo zvehutano munyika zvakashata uye mishonga ichidhura samare.
Varwere vazhinji vari kuenda kuChimoio ndevemazino vasingakwanisi kunowana rubatsiro kwaana chiremba vakazvimiririra maMutare. Zvipatara zvizhinji zvehurumende hazvina midziyo inoshandiswa pavarwere vemazino, zvoita kuti vazhinji vavo vanzi vatsvage rubatsiro kuzvipatara zvakazvimiririra. Vana chiremba vemazino vakazvimiririra vanoda muripo wemadhora makumi matatu kusvika makumi mana nemashanu kutanga kuona murwere. Zvinokosha madhora asingadariki maviri kubva pamuganhu weMachipanda kusvika kuchipatara cheChimoio.
Tendai Madzeka ane makore makumi maviri nemashanu ekuberekwa anoti atove nenguva achienda kuChimoio.
Handishandi uye zvinodhura kuripa mari iyi kumba. Zviri nani ndikauya kuno ini nemhuri yangu kuzorapwa,” akadaro.
Chris Hama ane makore makumi matatu nematatu ekuberekwa akabvumirana nazvo akati mabatirwo evarwere pachipatara ichi anokunda zvinoitwa kudunhu kwake.
“Haugari nguva refu mumutsetse. Kunyangwe ukasvikapo nguvai, unobatsirwa naana mazvikokota, zvinosiyana nekwedu kwatinongobvisa mari yakawandisa,” akadaro Hama.
Mazvikokota mune zveutano pachipatara chepaChimoio, chiremba Pedro Ali vakabvumirana nazvo kuti varwere vazhinji vari pachipatara apa ndevemu Zimbabwe.
“Varwere vekuZimbabwe vari kutsvaga rubatsiro pachipatara chino zuva nezuva vakawandisa. Zvisinei, tiri kukwanisa kuvabatsira sezvo tiri kuwana rutsigiro rwehurumende uye rwemasangano akazvimiririra. Zvekare tine vashandi vakawanda, vanokwanisa kubatsira varwere vose,” vakadaro VaAli


text:
Gonyoina tsazamativi
Muchidzidzo chePimanyika, gonyoina tsazamativi (Rhombus) chiumbwa chine mativi mana ose akaenzana. gonyo dzemukati dzakatarisana dzinenge dzakaenzana zvakare. Chiumbwa ichi chine madanhamakonyo maviri anochekana negonyo re 90o. Skweya iri pamupanda wegonyoina tsazamativi. Zita rokuti tsazamativi rinotsangangurwa kuchinyorwa chinonzi pimanzvimbo. Chivakamberi chokuti tsaza- chinobva kushoko rechiManyika rokuti tsazana rinoreva kuenzana.
[chinja] Zvifaniro zvegonyoina tsazamativi
Gonyoina tsazamativi rega-rega rine maguramakonyo mbiri anobatanidza mikwava (vertices) miviri yakatarisana, uye mativi maviri akati sambamba. Kuchishandiswa gonyonhatu dzine chidzudzani pane umbowo hwokuti gonyoina tsazamativi rine kupimirana kunotevedza madanhamakonyo maviri ari mariri. Chiumbwa ichi chine faniro (properties) dzinotevera:
- Gonyo mbiri dzakatarisana dzakaenzana
- Guramakonyo mbiri anochekana negonyo re 90o; akaita mutwi.
- Guramakonyo maviri anochekana kuita zvikamu zviviri zvakaenzana.
Faniro yekutanga inotiudza kuti gonyoina tsazamativi riri pamupanda wegonyoina sambamba
[chinja] Nharaunda yegonyoina tsazamativi
Nharaunda yechiumbwa ichi runowanikwa netsazaniso inoti:
Nharaunda, A = 1/2.b.h
Apa b anomirira nhambwe yehwaro; h achimirira nhambwe yehudzamu. Tinotora hwaro sedivi ripi zvaro; hudzamu hunozotorwa senhambwe yemutwi unobatanidza mativi maviri asina kutevedzana.
Imwe nzira inokwaniswa kushanda ndeyekuti tinopangidzwa mikwava yegonyoina iri nemavara ABCD; nharaunda tinenge toiwana netsazaniso inoti:
Nharaunda, A = (AC.BD)/2
Apa AC naBD dzinenge dziri nhambwe dzemaguramakonyo maviri.


text:
Maunga Mhande
Muchidzidzo masvomhu maunga mhande (multiplication in English) enhamba mbiri, chiitiko chakafanana nekuunganidza mapoka akawanda zvakaenzana nenhamba yechipiri, boka rimwe nerimwe rine nhengo dzinokwana kuenzana nenhamba yekutanga. Panoitwa maunga mhande nhamba yekutanga inenge ichiwedzaniswa kanokwana kuenzana nenhamba yechipiri. Asiwo nhamba yechipiri inogona kuva iyo iri kuwedzaniswa kanokwana kuenzana nenhamba yekutanga.
Somuenzaniso, nhatu (3) kuunga ina (4), zvakafanana nokuwedzanisa nhatu (3) kanokwana kana (4):
Nokumwe kutaura panganzi zvinhu zvitatu zviri kupetwa kana. Apa tinenge tichivamba kuverenga boka rezvitatu rokutanga kusvika pane boka rechina racho. Saka kuti tirerutse kutaura, paya panonzi kuEnglish, 12 times 10 isu tinokwanisa kuti gumi nembiri kuunga gumi - kureva kudzokorora kuverenga boka rezvinhu gumi nembiri kanokwana kagumi.
[chinja] Kupiwa kwezita
Shoko rokuti kuunga (collecting, gathering) rinoreva kubatanidza zvinhu pamwe chete. Shoko rokuti mhande (layer, thickenss, fold) rinoreva rukoko kana gwati rine hupamhi hunozivikanwa. Saka kuunga mhande pano kunoreva kuunganidza nhamba dzine hukuru husiri kuchinja, hunozivikanwa. Izvi zvoreva kuti nhamba iri pakutanga inogona kuva iyo mhande, iyo iri pechipiri ndiyo inoverenga kuti pane mhande ngani dziri kuungiwa.
Pakutaura kuEnglish kunonzi multiply. Izwi rokuti multi- rinoreva many; izwi rokuti -ply rinoreva fold or layer. Saka multiply rinoreva many fold - ndizvo zvimwe chete zviri pakuti kuunga mhande - gathering layers.
Kujekesa
- Pamuenzaniso uri pamusoro 3 X 4 = 12: apa chaunga chezvinhu gumi nezviviri ndihwo huwandu hunobuda pakuunga mhande nhatu (3) kanokwana kana (4).
- Nemumwe muonero tinogona kuti chaunga chezvinhu gumi nezviviri (12) chinowanikwa pakuti chimwe nechimwe chemapoka mana (4) chaunganidza nhengo nhatu (3).
- Pamuenzaniso uri pamusoro tingati pane mapoka mana (4), rimwe nerimwe rine nhengo nhatu (3) ari kuunganidzwa kanokwana kana (4) achizopa nhengo gumi nembiri.
- Izwi rokuti chaunga riri kushandiswa pano kureva zvinhu zvizhinji zvinonzi multiple kuEnglish.
- Saka pano tinogona kutaura kuti zvinhu gumi nembiri (12) chaunga cha 3 na 4. KuEnglish zvonzi 12 is a multiple of 3 and 4.
- Takatora chero nhamba n, toti n kuunga 0, tinoreva kuti n aunganidzwa kanokwana ka zero saka hapana chiripo. Mhinduro yacho ya n x 0 = 0.
Chiitiko chokuunga huwandu ndicho chinoshandiswa pakuita Tafura yeRuunga huwandu - multiplication tables. Somuenzaniso kana shanu ariye nhamba iri kuraviwa nayo tinoti: 5, 10, 15, 20, 25, 30, 35, 40, 45..., zvichingodaro.
Kurerutsa mutauro
Zvakafanira kuti pange pachiturikirwa mazwi kubva kuEnglish kuenda kuChishona kuti zvireruke pakutaura masvomhu. Saka mukutaura mazuva ose zvinenge zvamira sezvizvi:
- Multiplication inenge ichinzi maunga mhande,
- Multiplying yonzi iyo kuunga mhande.
- Pakutaura zvizere, four multiplied by 5 kunenge kuchinzi ina kuunga mhande shanu.
- Pakutaura muchidimbu, four times five inenge yonzi zvina kuunga shanu.
- Cherechedzai kuti zviri kutaurwa zvakafanana nezvizvi zviri pasi; kubatanidza ana 4 kanokwana kashanu (5):
[chinja] Manyorerwo
Maunga mhande anonyanya kunyorwa kuchishandiswa chiratidzo cheruunga mhande "x" pakati penhamba dziri kuitwa maunga mhande. Mhedzisiro yacho inopangidzwa nechiratidzo chekuenzana (equals sign). Somuenzaniso:
- (Pakutaura muchidimbu, mbiri (2) kuunga nhatu (3) zvakaenzana na 6)
- (Pakutaura zvizere, nhatu (3) kuunga mhande ina zvakaenzana ne gumi nembiri)
Kune manyorero akawanda anoshandiswa pakuunga mhande sezvizvi:
- Ruunga mhande runopangidzwa nedhoti pakati sezvizvi:
- Kana kuri kuAlgebra, maunga mhande runopangidzwa kuchinyorwa mavara ari kuungwa ari pedo-nepedo kana nhamba dziri mubhuraketi (e.g. xy kureva x kuunga mhande y kana kuti 5x kureva 5 kuunga mhande x). Manyorero aya anoshandiswa panhamba dzakakombwa nemabhuraketi (e.g. 5(2) or (5)(2) for five times two).


text:
Nzenda
Muchidzidzo chePimanyika, nzenda (dimensions) rinoreva nhamba shomane (minimum) yezviringani inokwana kudoma pane chimiso munzvimbo iri kutaurwa nezvayo.
- Mutsetse une nzenda imwe (1), hurefu chete nokuti nhambwe imwe (1) yehurefu inokwana kudoma pane chimiso chiri pamutsetse.
- Chiumbwa chiri pauso hwakati sandarara (plane) chine nzenda mbiri (2), hwasha nehurefu. Panodiwa mipimo miviri kutsangudza kukura kwakaita mhando yechiumbwa - hwasha, nehurefu.
- Chiumbwa chine mumhu chinonzi chine nzenda nhatu (3); hwasha, hurefu, nehudzamu. Hatikwanise kutsangudza kukura kwakaita mhando yechiumbwa ichi tisina kupa mipimo mitatu iri yose - hwasha, hurefu nehudzamu .
Shoko iri rinotoredzera pane rokuti kuenda. Saka 3-dimensiional shape unokwanisa kuenda uchitevedza mupimo wehwasha, hurefu, nehudzamu - nzenda nhatu.


text:
Dzingiswa
Izwi rokuti kudzingiswa (circumcision in English) rinoreva kuchekwa kweganda rinovhara kumberi kwenhengo yesikarudzi yechirume inonzi mboro. Vamwe vanoshandisa izwi rokuti kuchecheudzwa kutaura tsika iyoyi.
Zvichienderana netsika munzvimbo dzakasiyana ganda iri rinochekwa pamazera akasiyana okuzvarwa. Zvakare zvikonzero zvinopiwa kutevedza tsika iyi zvinosiyana. Vamwe vanoita tsika iyi vachitevedza Chinamato. Vamwe vanoita vachiti inzira yokutaridza kuyaruka kwemukomana kuti ava murume. Vamwe vanoita senzira yokuchengetedza hutano vachiti nhengo yakachecheudzwa haichengete tsvina kumberi kwayo kana ganda riya rabiswa.
Kurudzi rwemaJudah, tsika yokudzingiswa inoitwa kana mwana ave nemazuva manonwe (8) okuzvarwa. MaJudah vanoita izvi vachitevedzwa mhiko yakaitwa nababa vavo Abraham pamberi paMwari.
Vanamati vechiMuslim vanoitawo tsika yokudzingisa.
Kuno kuAfrica vaRemba vanowanikwa kunyanya mudunhu reMberengwa vanoitawo tsika yokudzingisa iyi. Rudzi rwevaRemba vanoti madzibaba avo maJudah kana kuti vakabva kwakare kunyika yemaJudah.
Mamwe marudzi anoita tsika iyi yokudzingiswa anosanganisira: Xhosa; Shangani; Chewa; Varungu nemamwewo marudzi.
Hurumende yeZimbabwe ichishanda mubazi rezveHutano iri kukurudzira kuti varume vadzingiswe senzira yokuderredza kutapurirana kwehutachiona hunokonzera AIDS hunonzi HIV.


text:
Husvinu
Husvinu (quality in English) zvinotaura kuti chinhu chinosvika pakururama kunodiwa here. Husvinu hunopimwa maererano nezvakabvumiranwa pakati pemutengi nemutengesi.
Ngatitii mutengi ati anoda chingwa chine huremu hunodarika 750gram. Pazvingwa zana kana makumi manomwe echingwa chikaita huremu honosvika 750gram kureva kuti 80% yechingwa chasvika pahusvinu huri kudiwa. Chingwa ichi chasvika patingati panogamuchirika takatarisana nehusvinu kana kururama kwacho.
Apa papihwa muenzaniso mumwe wechinhu chingapimwa kana kuchitariswa husvinu. Vamwe vangada kupima husvinu hwesimbi yabva mukunatswa vachishandisa hunatswi kana kuti kuchena kwakaita simbi iyi. Sokuti copper yakanatswa kusvika pa 99.9% ine hunatswi hwemhando yepamusoro kudarika ine 97% copper.
[chinja] Kupiwa kweZita
Pakutaura mazuva ose kunotaurwa kuchinzi:
- Mati munhu anombotaura zvisvinu here? Izvi zvichireva kuti anotaura zvine musoro zvinogamuchirika pane vamwe here.
- Akatenga motokari svinu. Kureva kuti akatenga motokari yemhando yepamusoro, inoyemurwa kana kugamuchirka.
- Tipei mari svinu mukwasha. Kureva kuti mari inoenderana nezviri kudiwa kana kutsvagiwa, imari inogamuchirika zvakare kana ichienzaniswa nezviri kutengwa zvacho.
Saka pano panzi husvinu hunoenderana neshoko reEnglish rekuti "Quality".


text:
Gonyonhatu yakarurama
Muchidzidzo chePimanyika, gonyonhatu yakarurama (right-angled triangle) imhando yegonyonhatu ine mativi maviri anosangana pamukwava une gonyo rakakura 90o. Nokumwe kutaura gonyonhatu yemutwi inodaidzwa kunzi gonyonhatu yemutwi, izvi zvichidudza gonyo re 90o rainaro.
Mativi matatu egonyonhatu iri anopiwa mazita akasiyana zvichibva pamamiriro akaita gonyonhatu. Kune mativi maviri anosvika pamukwava une gonyo ye 90o; pamativi aya rokutanga rikanzi hwaro (adjacent), repiri richabva ranzi darisanwa (opposite side). Divi guru rine nhambwe yakareba kupfura mamwe rinonzi muzendami (hypotenuse) nokuti rinoita sokunge rakazendamiswa rakatsigirwa kuhwaro nemutwi.
Sarudzo yokuti darisanwa idivi ripi uye hwaro divi ripi inodudzirwa nokuti timire mugonyo ripi. Muzendami ndiye murefu anoramba aine zita rimwechete - uyu haachinje. Divi rakabatana negonyo ratiri kushanda naro ndiro rinova hwaro, repiri rakaita mutwi nehwaro ndiro rinova darisanwa. Zvizhinji zvichatsanangurwa muchikamu chePimagonyonhatu, (trigonometry) chichatevera mberi.


text:
Mutungamiri weSouth Africa, uye vari mutongi gava pagakava remuZimbabwe, VaJacob Zuma, vatumira nhumwa dzavo mbiri, Muzvare Lindiwe Zulu naVaMarc Maharaj, kuti dzizoyedza kukurudzira mapato matatu ari muhurumende yemubatanidzwa kuti achipeta nyaya yebumbiro idzva remitemo yenyika.
Kana izvi zvaitwa nhumwa idzi dzinoda zvakare kuti pagadziriswe zvimwe zvinodiwa kuti paitwe sarudzo dzakachena munyika.
Muzvare Zulu naVa Maharaj vakasvika munyika neMuvhuro vachibva vatanga kuita musangano nebato reMDC inotungamirwa naVaWelshman Ncube.
Nhumwa idzi dzave kutarisirwa kuti dziite hurukuro neMDC-T neChina. Hapasati pajeka kuti dzichasangana riini ne Zanu-PF. Nhumwa idzi dzinopinda munyika hurumende iri mubishi rekugadzirira musangano wekuzeya gwaro rebumbiro idzva, we All Stakeholders Conference
, uyo uchatanga musi wa 21 Gumiguru.
Asi pari kutyirwa kuti panogona kuita mhirizhonga pamusangano uyu sezvo paine kunetsana pakati peZanu-PF nemapato maviri eMDC. Nyaya yekuti poshandiswa magwaro api ndiyo yanetsa zvapa kuti pauye magwaro anodarika mashanu kwete rimwe chete sezvakange zvabvumiranwa.
Mutungamiri wenyika, VaRobert Mugabe, mutungamiri wehurumende, VaMorgan Tsvangirai, uye VaNcube, vari kutarisirwa kutaura pamusangano uyu vachikurudzira runyararo.
Muzvare Zulu vanotiwo SADC iri kuda gwaro rezviri kuitika muZimbabwe isati yaita musangano wayo weSADC Troika uyo waifanirwa kunge wakaitwa svondo rapera.
Sachigaro weSADC Troika, uye vari mutungamiri weTanzania, VaJakaya Kikwete, ndivo vari kuda kuti musangano uyu uitwe sezvakataurwa nemusangano mukuru weSADC Summit kuMaputo.
Nyanzvi munyaya dzezvematongerwo enyika, VaJoy Mabenge, avo vanoshanda nesangano reThe Institute for A Democratic Alternative Zimbabwe, vanoti SADC hayaifanira kumisa musangano weSADC Troika nokuti inofanirwa kuudza Zimbabwe kuti haifanire kuita mhirizhonga pamusangno we All Stakeholders Conference
.
Hurukuro naVaJoy Mabenge


text:
Pakamba yeGMB yekuKaroi painge pangori nevarimi vashomanana mushure mokunge zvataurwa kuti makadzura ndiyo achaongora avo varimi vakakodzera kupihwa mbeu.
‘Taimbopa varimi ma bhegi 12 pa hectare asi takadzikisa kusvika pamashanu, uye tavakupa varimi vashoma.
Vamwe varimi vese vava kufanirwa kuenda kuma sero avo vobatsirwa nemakadzura nevamwe vedu vanobva kuGMB vari kufamba mumatunhu sezo chirongwa chamiswa paKaroi GMB,” akadaro mushandi wepaGMB.
Vamwe vari mumusangano we Zanu (PF) nenhengo dzepariyamende (MPs) vanonzi varikutora chirongwa chekupavanhu mbeu vachichiita che Mutungamiri wenyika President Robert Mugabe sezvo nyika ingangoenda kusarudzo gore rino. Izvi zvaudza makakatanwa muZanu (PF).
Mumiriri we Hurungwe East muzvare Sarah Mahoka vanopomherwa mhosva yekudzvamura 50 tons dzembeu, asi ivo vanoti vakatorera vanhu vemudunhu ravo. Mi Mahoka vanoti vanhu varikuvapomera mhosva iyi vavengi varikuda kusvibisa zita ravo.
Vashandi veGMB vakadzivirira Mai Mahoka vachiti izvo GMB ine mari wavo yairi kutadza kubhadhara.
‘’Mai Mahoka ndivo mumwe wevashoma vevakuru veZanu (PF) vachiri kuuyisa chibage chavo kuGMB. Haungavaedzanise nevamwe vasati vambo udza chibage mumakore sere apfura,” mumwe mushandi weGMB akasarudza kusadomwa akadaro.
Ve GMB Havana kubatika panguva yekunyorwa kwenyaya sezvo nhare dzavo dzainge dzisingadairwe.
VaMugabe vakaparura chirongwa chekupa vanhu mbeu kuitira kusimudzira goho renyika, asi vamwe vakuru vemusangano weZanu (PF) vava kudzi varikutengesa mbeu dzepachena idzi pamusika mutema vachitadzisa chirongwa chekunhadziridza kurima munyika kuti chibudirire.


text:
Nyeredzi
Muzvidzidzo zvinoti: taranyika; jekanyika; fundoyetsimba, nyeredzi izita riri kutorwa kumirira anonzi planets kuEnglish anova mitumbi inopoterera zuva. Nyeredzi imwe neimwe ine boterekwa rainotenderera naro ichipoterera zuva.
Mukutaura kwemazuva ose, nyeredzi ndidzo nyenyedzi. Nokuda kwekuti mutauro wedu utambanuke kutaura zvakawanda mazwi maviri aya asiyaniswa. Nyeredzi dzinosanganisira mitumbi inoti: Earth; Mars; Jupiter; Mecury; Venus; Saturn, Uranus neNeptune.. Idzi ndidzo nyeredzi dzine maboterekwa anopoterera zuva ratinoona rinobuda nokunyura panyika yatigere. Kubatanidzwa kwenyeredzi idzi pamwe nezuva kunodanwa kuEnglish kunzi Solar System - kuShona tichati Gumbapamwe reMushana, iro izwi rokuti mushana richimirira zuva ratinozambira panyika.
Mutumbi wePluto waimboshevedzerwa kunzi nyeredzi asi zvakazoshandurwa neInternational Astronomical Union. Iye zvino Pluto yakushevedzerwa kunzi nyeredzi diki (dwarf planet).


text:
Chisumamunyati
Shoko rokuti chisumamunyati (Hypothesis in English) ringadudzirwa sezvizvi:
- Bumbiro remashoko ari kusumwa nenyanzvi anoyedza kutsangangudza mhando yechiitiko nenzira yakarongeka uye inobatanidza zvinhu zvakacherechedzwa.
- Chisumamunyati ndicho chinova hwaro hwekutara nzira nemaitiro ebasa rokubata idi kuti zviri kutaurwa nechisumamunyati idi here.
- Chisumamunyati chinofanirwa kunge chakanyorwa nenzira iri nyore kunzwisisa uye yakarongeka.
- Kugamuchirwa kwechisumamunyati kune chekuita nokuti chiri kupindirana netsananguro dzakapiwa nezvimwe zvisumazivo kana mutemo zvakaparurwa nenyanzvi munguva dzakapfuura.
- Kana chisumamunyati chapenengurwa choonekwa kuti chinotaura idi munhambo zhinji, chinobva chodanwa kunzi mutemo.
- chisumamunyati chinozoshandiswa kutsigira dudzirazivo munguva dziri mberi; saka chiri pasi pedudzirazivo pachikero chokuyedzwa nokugamuchirwa.
Zvakakosha kuonesana kuti chisumamunyati chinotaura zvinofungidzirwa kuti zvinotsanangura chiitiko chiri kucherechedzwa nenzira yakatsarukana pamberi penyanzvi uye zvichifannidzwa nezvinozivikanwa nechekare. Icho chisumamunyati chinotoda kuyedzwa kuti pabatwe kuti chinoreva chokwadi here patsananguro yachinopa. Kune rimwe divi dudzirazivo rinenge rakaedzwa rikawonekwa richireva idi panhambo zhinji zvokuti rave kutembeka mune zvarinotaura.
[chinja] Kupiwa kwezita
Zita rokuti chisumamunyati rabatanidza mazwi anoti kusuma uye munyati. Izwi rokuti kusuma rinoreva kupira mashoko kuvanhu kana kuti kuudza vanhu mashoko - to inform or propose. Shoko rokuti munyati rinoreva mazano, pfungwa zvikurusei mazano ane tsarukano anogamuchirika anotaridza kuti munhu ari kufunga zvakarongeka. Saka pano chisumamunyati chinosuma pfungwa nemazano enyanzvi iri kunyora kune avo vachaverenga kana kunzwa. Chichifaninidzwa nezvinoitwa pakusuma mashoko padare mumusha, mashoko anotaurwa nechisumamunyati anogona kuvandudzwa zvichienderana nehumbowo hutsva.


text:
Mucheko
Muchidzidzo chePimanyika, mucheko (Cross-section) izwi rinoreva uso hunoonekwa kana chiumbwa chine mumhu chachekwa. Chiumbwa chinogona chiri kuchekwa zvichitevedza: mutsetse wakati sambamba nehwaro hwachakagara nacho, mutsetse wakarurama pahwaro, kana mutsetse unoita gonya ripi zvaro pahwaro.
Ruvanze rweMucheko (Cross-sectional area) - izwi iri rinotaura kukura kweuso hunoonekwa kana chiumbwa chine mumhu chachekwa. Muzvinyorwa zviri kutevera tichange tichidzidza pamusoro petsazaniso dzekutsvaka kukura kwakaita ruvanze rweMucheko.
[chinja] Muenzaniso
Denderende ndicho chiumbwa chemunyonga (uri pamutsendo), unoonekwa panochekwa charaka zvichitevedza mutsendo nenzira inopa munyonga wakavharwa kwese (closed curve). Izvi zvinoreva kuti mutsendo wacho unocheka nenzira yokuti chiumbwa chinosara pachekwa chine munyonga chete pasina mutsetse wakati twasa; mutsendo haucheke hwaro kana chisuvi chiri pacharaka.
Denderedzwa ndicho chiumwa chinowanikwa kana charaka chachekwa zvichitevedza mutsetse wakati sambamba nehwaro hwechakara chakarurama.


text:
Mugodhi
Mugodhi (Mine in English) imhando yehushangazhi hunochera matombo akakosha kubva muvhu, nokukorora simbi kubuda mumatombo anenge acherwa. Matombo aya anogona kunge aine simbi dzakakosha kana kuti achishandiswa mune mamwe mabasa anowanikwa muhushangazhi.
- Munyika yeZimbabwe mune migodhi inochera simbi dzakakosha dzinoti:ndarama; platiunum; chrome uye lithium.
- Kunoitawo migodhi inochera mamwe matombo asiri esimbi anoti: ngoda; limestone; magnesium uye silicates.
- Matombo asina simbi yakakosha anodanwa kunzi mambara - (waste rock in English).


text:
GuestWrite something on this wall!makadii vamushamarari?rangu zita ndiKudakwashe Kafamauro.Ndiri kuCapeTown ndikwazisireiwo Baba na Amai Kafamauro nemhuri yavo varikuDande Valley paNyagwikwi village.vatendi vose veChurch of Christ kuKarai villageNov. 7, 2012, 5:44 p.m. GMT
GuestMakadii vKB pamwe natete Soneni kana muri pamhepo pliz edzai kuti varodze pfungwa saka ndakupai imwe inoti
mwana vasekuru vako venzinza ari murume anonzi aniko.
Mhinduro yacho inoti baba. ndiri kukumbirawo number dzemobile dzako ini dzangu 0774066726 zita rangu CHAFA.Nov. 2, 2012, 1:53 p.m. GMT
GuestMakadii vamushamarari ini ndinonzi Evelyn Ruzive ndiri kuno ku Australia . Ndikwazisireiwo gogo Judi vari kuronga muchato muna December gore rino. Kambo vapei ke SDA Glen View. Baba ndiyambutsei rwiziOct. 17, 2012, 12:33 p.m. GMT
GuestKWAZISO.Makadini vamushamarari,ini ndinonzi Earnwell Marungisa .Ndinoda kukwazisa mudzimai wangu Netsai Chareka, tete mai vaValentine ,ndokwkwira bhazi ndakananga ku Mt Darwin pakajokoto uko kwandinoda kukwazisa amai marungisa nababa marungisa pamwe navose vanondiziva .panziyo varidzirei kubva kuna lernad zhakata kasong kanonzi Mugove.Oct. 17, 2012, 11:22 a.m. GMT
al deketeradio zim ka1Sept. 26, 2012, 6:39 p.m. GMT
GuestKWAZISO . Makadini zvenyu vamushamarari ? ini ndinonzi Norman Mutaveni ndinodavo kukwazisa hamadzangu dzinoti MIRIAM MUTAVENI ,NYARADZO MUTAVENI, muzaya wangu TASHINGA, mai vanguMAI MIRIAM, MBINDA MASUKUME, mudhara wangu CHIVUNGU-VUNGU hazvanzi yangu yandinoda samare Ratidzo Mutadzaniso nemhuri yake. paBikita ndinoda vana mbuya vangu vose ,vanoti Mai Chirayi mai Agnes ,nekahazvadzi kangu komusikah...Sept. 26, 2012, 12:28 p.m. GMT
GuestUSANDIKANGAMWE,,,makadini zvenyu vamushamarari rangu zita ndinonzi NORMAN MUTAVENI ,kumusha kwangu kumwenezi ndino tsvakavo hazvadzi yangu inonzi NYARADZO MUTAVENI ndakapedzisira kumuona mugore ra2002 ,ndikazongohwazve kuti akawanikwa kwaZvimba ava kunzi mai Vimbayi kana akateerera kana vanozivavo muudzeyi andi 4nereiwo panhamba dzinoti 0773551819Sept. 26, 2012, 12:05 p.m. GMT
GuestUSANDIKANGANWE,,, makadii vamushamarari,ini ndinonzi Alex Mtisi parizvino ndiri kuno ku south africa.Ndiri kutsvagawo musikana anonzi Chipo Jambaya.Musikana uyu taka dzidza tose Pa Chibuwe high School mugore ra 2005 pan
ova ndipo pataka pedzisira kuonana, Chipo Jambaya anobva ku Birchnough Bridge kwa Tonhorai shamwari yake yainzi Faith Mvurume anobva kwa Mutare,ndapota kana pane anzwawo chiziviso ...Sept. 11, 2012, 7:54 p.m. GMT
GuestWrite something on this wall!pSept. 11, 2012, 7:25 p.m. GMT
GuestZita rangu ndini John Neshiri ndokumbira mundikwazisire vanhu vanotevera maiAnie ,Oby,Grecious naMore ava vari kuBulawayo kuPumula South kuGweru VvaSigauke nemhuri maiNostar nemhuri kwaGutu babaBetty nemhuri maiJoy ,maiTafadzwa Madzana nemhuri ndapedza vari dzirei DhewaAug. 27, 2012, 1:58 a.m. GMT
GuestZita rangu ndinonzi Nesbert maundukuse ndinogara ku middle sabi chipangai ndinoda kukwazisa vana vangu vanoti brenda.faith.anna.tinashe.tanatswa.enway. Ndokwazisazve mhuri ye kwa bonus mtetwa ndichiti makadii. ndomhorosazve mhuri ye kwa maroi .uye mhuri ye kwa maundukuse yose ndichiti makadiiAug. 15, 2012, 3:12 a.m. GMT


text:
Guta reHo Chi Minh
Ho Chi Minh Guta (Thành phố Hồ Chí Minh, Ho Chi Minh City), Saigon guta neVietnam. Zvinofungirwa kuti muguta reHo Chi Minh chaimo mune vanhu 7,406,000 (2010), pachiva nevanhu 9,000,000 (2011) mumetropolitan area yayo. Mukutongwa, guta reHo Chi Minh rinovawo guta rinozvitonga rinofananidzwa nedunhu. Ho Chi Minh Guta ndiro guta rakakurisa muVitenma yose. Muguta umu munotengeswa nokutengwa zvinhu zvakaita sefodya, chibage, donje nemichero unonzi pachirungu, macitrus fruits. Hushangazhi hurimo hunosanganisira zvesimbi, machira nemakemikaru (chemicals). Munharaunda yeguta munocherwa goridhe. MuHo Chi Minh ndimo munowanikwa Yunivhesiti yeVietnam, inova iyo yunivhesity ikuru zvakanyanya munyika yeVitenma. Guta reHo Chi Minh rinova nenhandare yendege inonzi Tan Son Nhat International Airport.


text:
Mwedzi (Mwaka)
Mwedzi imwe yenguva gumi nembiri dzinowumba gore. Gore rinotanga mumwedzi waNdira richipera mumwedzi waZvita.
[chinja] Mwedzi yeGore muChiShona
Zvinyogwa zviri pano zvakanyogwa sedudziro muChiShona yemashoko akanyogwa muChiRungu mugwaro iri remudandira (ndakariverenga muna Nyamavhuvhu 19, 2012) raVaSolomon Murungu.
[chinja] Ndira (January)
Mwedzi waNdira ndiwo mwedzi wokutanga kwegore. Izwi remwedzi uyu rakabva paizwi rinoreva zvipembenene zvinonzi zvindira (black beetle). Nokudaro mwedzi waNdira unonzi "mwedzi wendira".
[chinja] Kukadzi (February)
Kukadzi mwedzi wechipiri mugore.
[chinja] Kurume (March)
Kurume mwedzi wechitatu mugore.
[chinja] Kubvumbi (April)
Mwedzi waKubvimbi mwedzi wemvura inonaya. MuZimbabwe mvura painonaya inonaya yakawanda munguva diki-diki uye iine mabhanan'ana. Mvura inozongonaya zvokusasa kana mwaka wekunaya wave kundopera mumwedzi waKubvumbi. Kubvumbi zvoreva kunaya kwenvura kunoitika zvinyoro-nyoro ichi sasa.
[chinja] Chivabvu (May)
Mwedzi uyu wakanzi Chivabvu nokuti ndiwo mwedzi wokupedzirisira kwemwaka wezhezha uri mwedzi unowanikwa chobagwe chokugocha chokupedzisira.
Rimwe zita remwedzi weChivabvu rinoshandiswa nevamwe vatauri veChiVanhu ndiBandwe.
[chinja] Chikumi (June)
Chikumi mwedzi wechitanhatu mugore. Uyu ndiwo mwedzi uripakati pegore.
[chinja] Chikunguru (July)
Mwedzi uyu wakanzi Chikunguru nokuti ndiyo nguva inoibva muchero unonzi nhunguru. Hutsvuku hwenhunguru hunoendera nemashizha matsva emiti wemusasa newemutondo, izvi zvichiita kuti ruvara rwehutsvuku ruve rwakatandira nenyika.
[chinja] Nyamavhuvhu (August)
Mwedzi waNyamavhuvhu mwedzi wekuvhuvhuta kwemhepo zvichibva pakuti mwedzi uyu ndiyo kuva inoita mhepo yakasimba kudairika mwedzi yese.
[chinja] Gunyana (September)
Gunyana mwedzi wechipfumbamwe mugore unouya pamberi paNyamavhuvhu, uchiteverwa naGumiguru. Mvura yeGukurahundi inonaya mumwedzi waGunyana.
Mwedzi waGunyana ndivo mwedzi wenguva yokuzorora kukohwa zvese nekurima, iri nguva yekunyatsopeta makumbo, vanhu vakafunya, vakagara zvavo vachitandara mushure mokupedza kukohwa mwedzi yapfuura uyewo nguva yokurima ichiri kure mumwedzi inotevera.
[chinja] Gumiguru (October)
Mwedzi waGumiguru ndiwo mwedzi wechikumi mumwedzi yegore.
[chinja] Mbudzi (November)
Mwedzi waMbudzi ndiwo mwedzi apo mbudzi zhinji padzinobereka kana kuti padzinotarisira kubereka mbudzana. VaWilbert Sadomba, apo vainyora mugwaro rakanyogwa muChiRungu rinonzi "Using Taboos and Proverbs as Oral Archives of Indigenous Knowledge", vakanyatsogona kutsetsenura kududzira mwedzi waMbudzi nemashoko anotevera:
"Vanhukadzi vaonekwa sokunge vane hutsvene nechiremerera zvinofanana nezvinopiwa sikanyika nokuti vakapiwa chipo chekuzvara, chesikarudzi. Izvi zvinoratidzwa muzvivakahunhu nezvinoereswa mumagariro evanhu veChiShona. Mwedzi weMbudzi ndewenguva apo zvisikwa zvese zvinomera muvhu nezvinofamba zvinobereka vana vazvo, kutangisa vupenyu vutswa mushure mokunaya kwemvura. Nokuti zvokudya zvinenge zvakawanda uye zvichiwanikwa zviri nyore, mhuka dzose dzinodya zvinomera muvhu ndipo pazvinobereka vana. Mwedzi weMbudzi inguva iyo mhuka dzese dzinonyanyisa kuita vana, kusika upenyu hutsva. VeChivanhu pavakaona izvi vakasunga chiga chokuti kuroorana pakati pavo chive chinhu chinoera mumwedzi weMbudzi. Izvi vaiitira kuti vanhu vasauraya mbudzi dzinembudzana mudumbu dzisati dzazvagwa vachida usavi hwevanhu vanoungana pamakungano ekuroorana. Zvainzi vanoroorana mumwedzi weMbudzi vachawigwa nenhamo yokuva vacharambana zvisina tsarukano kana kuwigwa nenhamo yokushaya chibereko nevana mumba." ~ VaWilbert Sadomba (dudziro iyi yakanyogwa naKuda Rukanda apo achibetsera kunyora gwaro rino iri.)
Mashoko aya idudziro yemashoko akanyogwa naVaSadomba eChiRungu anotevera:
"Women are regarded with the sanctity of nature because they possess power of regeneration through their fecundity. This is reflected in a number of values, beliefs and taboos. November is known as Mwedzi wembudzi, the month of the goat. November marks the period of regeneration of both, flora and fauna following the first rains. With abundance of food, herbivores of all kinds start to reproduce and November is the peak period for this process of regeneration. This observation led to the development of the taboo that forbids marriage during the month of November. The taboo was developed to avoid accidental killing of pregnant animals for marriage or other ceremonies. The punishment suffered by people who marry in November is unreasonable breakdown of the marriage or some such calamity as failure to have children." ~ VaWilbert Sadomba, mugwaro rinonzi "Using Taboos and Proverbs as Oral Archives of Indigenous Knowledge"
[chinja] Zvita (December)
Zvita ishoko rinobva pakuti "mazviita zvakanaka" vadzimu vedu kuti chengeta gore rose. Nokudaro, mwedzi waZvita mwedzi mwedzi wekurangarira nokutenda madzitateguru, ivo vari vadzimu vedu. Zviitwa zvese zvinoera mumwedzi weMbudzi zvigona kuti zvichiitwa mumwedzi waZvita. Vanoroorana vagona kuchiroorana havo. Mbudzi nedzimwe mhuka dzinogona kuchiuraigwa vusavi zvino pamakungano emaroora. Vanhu vagonazvavo kuchiita ungano dzekupira kuvadzimu kana kugadzira vafi. Zvese izvi zvinochiitwa mukufara nokupemberera.


text:
Kuverengwa kweVanhu
Muchidzidzo cheTaranyika Kuverengwa kweVanhu (population census) chirongwa chinoitwa nehurumende yenyika. Chirongwa ichi chinobatsira kugadzirira mabasa ehushumiri hunopiwa nehurumende.
Panoverengwa vanhu kunoda kupindurwa mibvunzo inotevera:
- Vanhu vari munzvimbo vane mazera akaita sei?
- Nzvimbo ine vanhukadzi nevanhurume vane huwandu hwakadini?
- Vanhu vari munzvimbo vakadzidza chikoro kusvika padanho ripi?
- Vanhu vari munzvimbo vanoshanda mabasa ehushangazhi here?
- Baba naAmai vega-vega vari kuzvara vana vangani?
Kune zvimwewo zvizhinji zvinotsvakwa, zvimwe zvichizotsvakwa nanamazvikokota kumahofisi uko vanoda kupindura imwe mibvunzo inobatsira kuronga mabasa ebudiriro.
MuZimbabwe vanhu vanosiverengwa mushure memakore gumi (10). Saka nhoroondo yokuverengwa kwevanhu inoti izvi zvakaitwa mukakore 1982, 1992, 2002. Kuverengwa kwevanhu kunotevera kuri kutarisirwa mugore ra 2012. Chirongwa ichi chinotungamirwa neCentral Statistics Office.


text:
Magonga (taranyika)
Shoko rokuti magonga riri kushandiswa kutaura nzvimbo mbiri imwe iri kuMaodzanyemba imwe kuchamhembe kwenyika, panova panosangana Chiso chenyika neakiso inozeya nyika.
[chinja] Magonga eRinopasi
Gonga rekuMaodzanyemba, (North pole) ndipo papoyindi panosangana uso neakiso yekuzeya yeRinopasi (Earth), kuri kuMaodzanyemba kweRinopasi, riri divi rakapesana neSouth pole . Munongedzo wecompass inotaridza kuti kuMaodzanyemba ndekupi.
Gonga rekuChamhembe, (South pole) ndipo papoyindi panosangana Chiso neakiso yekuzeya yeRinopasi (Earth), kuri kuChamhembe kweRinopasi.
Takatarisana neRinopasi, Mutsazanisi mutsetse wekufungidzira une nhambwe dzakaenzana kubva kuGonga rekuChamhembe kusvika kuGonga rekuMaodzanyemba panzvimbo dzose. Mutsetse uyu unocheka urungano yeRinopasi kuita zvikamu zviviri zvakaenzana.


text:
Kurima neMombe
[chinja] Zvinodiwa pakurima nemombe
Joko (yoke) - iri idanda rakavezwa rikakwenenzverwa rinoturikwa pamutsipa wemombe kuti dzive dzinokwanisa kuzvuva gejo. Kumativi maviri kunoperera Joki kune nzvimbo mbiri dzine zvikeyi panova panoboperwa mombe kuti joki risimbe mutsipa wembombe usasiyana nejoki. Zvikeyi zvakagadzirwa nemapuranga maviri anopinzirwa akarurama pajoki akataramukana nhambwe inosvika 30-32centimetre Zvikeyi zvakapamhamha kuita 4-5 centimetre uye zvine nzvimbo dzakachekwa apo panoboperwa zvitorobho. Nzvimbo dzokubopera zvitobho dzinokwanisa kuva mbiri kana nhatu pachikeyi chimwe kuitira kuti tikwanise kubopa mombe dzine mitispa yakakura zvakasiyana.
Gejo - iri ndiro badza resimbi rinokwehwa nemombe richitiginura pasi nokupindura ivhu.
Tyava (whip) chinorukwa netambo dzerwodzi runosvuurwa kubva pamiti yakaita semupfuti, musasa, munhondo zvichingodaro. Tyava chinokwanisa kurukwa netambo nhatu (gurumbindo) kana ina (mhumburu).
Mombe - nguva zhinji mhando yemombe inoshandiswa inenge iri, dhonza kana kuti ngavi. Idzi dzinenge dziri mombe hono dzakatenhwa kuti dzisabereka, izvi zvichibatsirawo kuti dzive mombe dzakapfava kana zvichienzaniswa nemabhuru kana kuti handira. Vamwewo vanoshandisa mombe nzvari, matsiru nemhou pakurima; izvi zvinoitwa kunyanya pasina ngavi mudanga. Mombe yasvika pazera rokuti ichitanga kupingudzwa inonzi jong'osi.
Kupingudza (training or breaking an oxen) - iri izwi rinoreva kudzidzisa mombe isina kumbobvira yakabopwa kuti igone kutevera zvinodiwa nemukokeri ari kushanda nayo. Izvi zvinosanganisira kuti: mombe ive inopfava painosungwa tambo ichinobopwa pajoko, kutevera mashoko anotaurwa nemukokeri sokuti mombe idzoke shure kana mukokeri adaro. Mombe dzinobopwa dzinopingudzwa kusvika pamatanho akasiyana zvichienderana neari kupingudza.
Tambo - dzinosiyana zvichibva nokuti munhu awana pakadii. Kune tambo: dzakarukwa nerwodzi; tambo dzedehwe rakasukwa rakaomeswa; tambo dzeshinda yakasimba zvichingodaro.
Mukokeri uyu munhu anotungamira mombe achiita kuti dzifambe nenzira yekuri kuitwa basa racho. Mombe kana dzapingudzwa dzinokwanisa kusvika padanho rokuti panenge pasisadiwe mukokeri zvikurusei pamabasa ari nyore sekurima negejo.
Mutyairi - uyu ndiye munhu anenge ari kukarira mombe kuti dzishande nesimba imwe nguva achirova mombe netyava kuti dzifambise dzisakorondoke. Munhu mumwe ari pagejo anogona kuva mutyairi panguva imwe chete zvichienderana nokuti mombe dzakapingudzwa dzikaziva basa zvakadini uye kuti iye akabata gejo anobata basa zvakadii ari ega.


text:
Gonyonhatu
Muchidzidzo chePimanyika, gonyonhatu chiumbwa chine mativi matatu nemagonyo matatu. gonyonhatu chiumbwa chiri pamupanda wegonyozhinji. gonyonhatu rine mikwava A, B, C rinonyorwa sezvizvi, AABC.
[chinja] Mhando dzegonyonhatu
Muchikamu chino tichataura pamusoro pemarudzi egonyonhatu; mhando dzegonyonhatu dzinotumidzwa mazita zvichienderana nekupimwa kwemativi uye magonyo ari pakati paro.
Kune gonyonhatu tsazakose (equilateral triangle) - iri rine mativi ose akaenza uye gonyo nhatu dzose dzakaenzana.
Kune gonyonhatu mutseyekwa (scalene triangle) - iri rine mativi ose ane nhambwe dzakasiyana uye gonyo nhatu dzose dzakasiyana. Hazvinei gonyonhatu mutseyekwa agara nedivi ripi anotaridzika seanorerekera (kana kuwandira) kune rimwe divi nguva dzose.
Kune gonyonhatu tsazamaviri (isosceles triangle) - iri rine mativi maviri akaenzana, negonyo mbiri dzakaenzana.
Kunoitawo gonyonhatu yemutwi (right-angled triangle) - iyi ine mativi maviri anosvika pamukwava une gonyo re 90o.
[chinja] Nharaunda yegonyonhatu
Nharaunda yegonyonhatu runonyorwa netsazaniso inoti:
Nharaunda = 1/2(b.h)
Patsazaniso iri, b, anomirira hwaro hwegonyonhatu; h achimirira hudzamu. Panotsvakwa ruvanze, tinogona kusarudza divi ripi zvaro kuti rive hwaro. Kana tadaro, hudzamu hunenge hwave nhambwe yemutwi unobva pagonyo rakatarisana nehwaro uchinobata pahwaro hwegonyonhatu.
[chinja] Govano dzePimagonyonhatu
Ichi chidzidzo chononzi trigonometric ratio kuEnglish. Chidzidzo chino chinotaura pamusoro pehukama huripo pakati penhambwe dziri pamativi nemagonyo egonyonhatu. Chikamu ichi tinoshanda negonyonhatu yemutwi tichidzidza nezve govano dzinoti tangent, sine uye cosine. Govano idzi dzinoshandiswa kuti tizive mativi uye magonyo ane hukuru hunenge husinga zivikanwe.
Kuti tipinde muchidzidzo cheGovano dzePimagonyonhatu tinotanga tadudza mazita anopiwa kumativi egonyonhatu. Mativi matatu anopiwa mazita zvichibva pakuti tiri kushanda negonyo ripi regonyonhatu.
- Divi rakabatana negonyo ratiri kushanda naro rinonzi hwaro (adjacent kuEnglish),
- Divi rakatarisana negonyo ratiri kushanda naro rinonzi darisanwa (opposite kuEnglish) ; iri divi rakaita mutwi nehwaro.
- Divi guru rine nhambwe yakareba kupfura mamwe rinonzi muzendami (hypotenuse) nokuti rinoita sokunge rakazendamiswa rakatsigirwa kuhwaro nedarisanwa.
Sine yegonyo igovano yenhambwe dzedarisanwa nemuzendami. Sine ine tsazaniso inoti:
Sine = darisanwa/muzendami
Cosine yegonyo igovano yenhambwe dzehwaro nemuzendami. Cosine ine tsazaniso inoti:
Cosine = hwaro/muzendami
Tangent yegonyo igovano yenhambwe dzedarisanwa nehwaro. Tangent ine tsazaniso inoti:
Tangent = darisanwa/hwaro


text:
Kurima
Kurima (farming) zvinoreva mabasa anoitwa kuchengeta mhuka dzakapfuyiwa uye kudyara nekukohwa mbesa. Kurima kunosanganisira kukama mukaka wemhuka dzakapfuyiwa, kucheka vhudzi remhuka dzakadai sehwayi; kusarura mukono unoberekesa nzvari; kusarura mbeu dzakanaka dzokudyara zvichingodaro.
Munyika zhinji dzeAfrica kurima ndihwo hushangazhi hune vanhu vakanyanya kuwanda vanoshandamo.
MuZimbabwe vanhu vazhinji vari kumaruwa vanoita mabasa ekurima. Vazhinji vanopfuya mhuka dzinosanganisira mombe; mbudzi; hwayi; huku; njiva; hanga; nguruve nedzimwewo. Kuminda vanodyara mbeu dzinosanganisira; chibage; donje; fodya; nzungu; nyimo; mbambaira nezvimwewo.
Madzinde anorimwa muvhu achizokohwewa kuti adyiwe kana kushandiswa nevanhu anonzi mbesa - crop. Panodyarurwa fodya kana muriwo, madzinde acho madiki ari kudyarurwa anonzi mbesanwa kana kuti nhondo.


text:
Marondera
Marondera kaguta kari makiromita anoita makumi matanhatu nechekumabvazuva kweguta guru reHarare makananga munzira inoenda kuguta reMutare. Marondera ndiro guta guru redunhu reMashonaland East. Vagari venzvimbo iyi vazhinji maZezuru. Iri guta rine zvikwata zvakawanda zvevabvakure. Kunoti varungu vanowanzowanika mumapurazi. Kwozotiwo vaMalawi. Zvidza zvegutu iri zveChiZezuru. Marondera inzvimbo ine dzimba huru dzakawanda dzakaipoteredza Svosve, Nysahanu, Chikwaka zvingodaro. Nzimbo dzinogara vanhu kunoti musha weDombotombo, Rujeko, Yellow City, Nyameni, Cherutombo, Rusike, Paradise Park neWeston Part. Zvinamati zvinowanikwa muguta iri kunotiMaKristu akare VaRoma, Ngirandi, Hwisiri nedzimwewo kwozotiwo maKristu emweya veZaoga, Family of God. Kunewo vavhangeri veChurch of Christ neBaptist zvichingodarowo. Kune vateveri vaMahamadhiwo(Muslims) vanova ivo vazhinji veChiMalawi neveChiIndia. Kunowanikwao Vapositori vakawanda. Nzvimbo yeMarondera ine zvikoro zvakawanda zvakanaka zvine dzidzo yepamusoro-soro, zvakaita sePeterhouse nechikoro cheWaddilove chinova icho kudhuze neguta iri.
Guta iri rakatanga kutungamirwa naMeya wechitema aiva Innocent Mutsanziri Shonhiwa kubva muna 1982 kusvikira 1987. Ndiye akava mutungamiri weChivanhu wekutunga kubva muHondo yeChimurenga yeChipiri. Innocent anga akaberekwa na mai vake Ottillia Ziteya aiva mwana wa Leonard Takaendesa Maresva. Innocent wakanga aine mukoma mumwe aitwa Basil Siliva Takaendesa nehanzvadzi imwe mumba maMai vake aiitwa iye Juliet Pelagia Muzerengi. Baba VaInnocent vaiva vekwaZiteya. Innocent waiva nenzvadzi nemunin'ina mumba maBaba vake.Innocent wakazoteverwa naMeya Chiboth Dakura Mukange aiva mudzidzisi muiri guta. Vagari veMarondera vanowana mvura yekumwa kubva mumadhamu maviri anoitwa Nyambuya neRufaro. Nyambuya idhamu riri mutrwizi runoitwa Nyakmbiri. MuMarondera munowakiwa nzvimbo dzakakosha dzinoratidza zvinyoro zvechinyakare zvepamatombo mumapako ari paTapfuma School. Kunewo Imire GamePark inowanikwapedyo neiri guta ine mhuka dzesango dzemhando dzakawanda.
Marondera inzvimbo ine mapani akwanda naizvozvo munguva dzechando kunotonhora zvakanyanya. Mvura inowanzo nayawo zvikuru munguva yezhizha. Iri guta riri kukura zvikuru nevanhu vanofarira kuvakiramo vachishanda kuHarare nekuti mutengo wedzimba wakatidererei zvichienzaniswa neHarare.